title: २०२० इंडियन प्रीमियर लीग फाइनल

text: यह प्रतियोगिता मूल रूप से 29 मार्च 2020 को शुरू होने वाली थी, लेकिन वैश्विक कोरोनावायरस महामारी के कारण इसे 15 अप्रैल तक निलंबित कर दिया गया था। भारतीय प्रधानमंत्री नरेंद्र मोदी ने 14 अप्रैल को घोषणा की कि भारत में तालाबंदी कम से कम 3 मई 2020 तक चलेगी, बीसीसीआई ने टूर्नामेंट को अनिश्चित काल के लिए स्थगित कर दिया। जुलाई 2020 में, इंटरनेशनल क्रिकेट काउंसिल (आईसीसी) ने पुरुष T-20 वर्ल्ड कप के 2020 संस्करण को स्थगित करने के बाद, बीसीसीआई ने 26 सितंबर से 8 नवंबर 2020 तक संयुक्त अरब अमीरात में टूर्नामेंट की मेजबानी करने का अनुरोध किया। 24 जुलाई 2020 को, यह पुष्टि की गई कि टूर्नामेंट 19 सितंबर 2020 से शुरू होगा। 25 अक्टूबर 2020 को, बीसीसीआई ने प्लेऑफ के लिए स्थानों की घोषणा की। आईपीएल के लिए 3 स्थानों में से 2 को प्लेऑफ के लिए चुना गया, जिसमें दुबई ने फाइनल की मेजबानी की। टूर्नामेंट के दूसरे स्थल, शारजाह ने 2020 महिला टी 20 चैलेंज की मेजबानी की।


title: २०२० इंडियन प्रीमियर लीग फाइनल

text: मुंबई इंडियंस लीग तालिका में पहले स्थान पर थी, हालांकि उनके सीज़न की शुरुआत चेन्नई सुपर किंग्स से हार के साथ शुरू हुई थी। अपने पहले 3 मैचों में से 2 में हार के बाद, टीम ने लगातार 5 मैच जीते, यह सिलसिला किंग्स इलेवन पंजाब ने तोड़ा। इस हार के बाद, मुंबई ने अपने अगले 5 मैचों में से 3 जीते, इस तरह अपने सीजन को नौ जीत और पांच हार के साथ समाप्त किया और प्लेऑफ के लिए क्वालीफाई किया।


title: २०२० इंडियन प्रीमियर लीग फाइनल

text: दिल्ली कैपिटल ने किंग्स इलेवन पंजाब के खिलाफ सुपर ओवर जीत के साथ अपने अभियान की शुरुआत की। उनकी पहली हार सनराइजर्स हैदराबाद के खिलाफ अपने तीसरे मैच में हुई। उन्होंने 7 में से 5 मैच जीतकर पहले भाग में सफल प्रदर्शन किया। हालांकि, उन्होंने सीज़न के दूसरे भाग में केवल 3 मैच जीते, एक समय उन्हें लगातार 4 हार का सामना करना पड़ा। रॉयल चैलेंजर्स बैंगलोर के खिलाफ पिछला मैच में जीत कर टीम प्लेऑफ के लिए क्वालीफाई कर लिया, साथ ही शीर्ष-दो का स्थान सुनिश्चित किया।


title: २०२० इंडियन प्रीमियर लीग फाइनल

text: मुंबई ने फाइनल के बीच लीग चरण के दोनों मैच जीते, पहला मैच 5 विकेट से और दूसरा मैच 9 विकेट से जीता। इन दो मैचों में प्लेयर ऑफ़ द मैच क्रमशः क्विंटन डी कॉक और इशान किशन थे।


title: २०२० इंडियन प्रीमियर लीग फाइनल

text: दिल्ली कैपिटल के कप्तान श्रेयस अय्यर ने टॉस जीता और बल्लेबाजी करने का फैसला लिया। दिल्ली कैपिटल ने 7 विकेट के नुकसान पर 156 रन बनाए। मुंबई इंडियंस ने लक्ष्य का पीछा करते हुए 8 गेंद रहते हुए 5 विकेट के नुकसान पर 157 रन बनाए। मुंबई इंडियंस के तेज गेंदबाज ट्रेंट बाउल्ट के 30 रन देकर 3 निर्णायक विकेट लेने के लिए प्लेयर ऑफ द मैच घोषित किया गया।


title: २०२० इंडियन प्रीमियर लीग फाइनल

text: विकेटों का पतन: 1-0 (स्टोइनिस, 0.1 ओवर), 2–16 (रहाणे, 2.4 ओवर), 3–22 (धवन, 3.3 ओवर), 4-118 (पंत, 14.6 ओवर), 5–137 (हेटिमर, 17.2 ओवर), 6–149 (पटेल, 19.2 ओवर), 7–156 (रबाडा, 19.6 ओवर)


title: उम्मेद सिंह (बहुविकल्पी)

text: (१) कोटा (राजस्थान) के राजा। इनके पिता का नाम गुमानसिंह था। 1827 ई. में गुमानसिंह की मृत्यु हुई तो उम्मेदसिंह मात्र 10 वर्ष के थे। अत: कोटा राज्य के प्रधान मंत्री जालिमसिंह के संरक्षण में इन्होंने राजगद्दी सँभाली। जालिमसिंह ने मराठों के उत्पात से कोटा राज्य को बचाए रखने के लिए अंग्रेजों से मित्रता की। 1860 ई. में कर्नल मानसन, युद्ध में होल्कर से हारकर, कोटा चले गए तो जालिमसिंह ने उनकी पूरी सहायता की, लेकिन होल्कर के नाराज हो जाने के डर से उन्हें नगर से दूर ही रखा। 1874 ई. में अंग्रेजी सरकार ने होल्कर के राज्य के चार परगने जालिमसिंह को पुरस्कारस्वरूप देने चाहे, परंतु उन्होंने उक्त परगने स्वयं न लेकर अपने स्वामी उम्मेदसिंह को दिलवा दिए।


title: उम्मेद सिंह (बहुविकल्पी)

text: (२) बूँदी (राजस्थान) के राजा। 1800 ई. में अपने पिता बुधसिंह की मृत्यु हो जाने पर इन्होंने बूँदी पर कब्जा कर लिया लेकिन अंबर के तत्कालीन महाराजा ईश्वरीसिंह ने इनपर चढ़ाई की और इन्हें मार भगाया। उम्मेदसिंह ने 1806 ई. में होल्कर की सहायता से ईश्वरसिंह को हराकर बूँदी पर पुन: अधिकार कर लिया। 1813 ई. में ये अपने पुत्र अजीतसिंह को शासनभार सौंपकर तीर्थाटन के लिए चले गए।


title: उम्मेद सिंह (बहुविकल्पी)

text: (३) शाहपुरा (राजस्थान) के राजा। ये राजाधिराज नाहरसिंह के ज्येष्ठ पुत्र थे। इनका विवाह खेतड़ी नरेश अजीतसिंह की पुत्री सूर्यकुमारी से हुआ था। सूर्यकुमारी से उत्पन्न इनका कोई भी संतान जीवित न रही, परंतु इन्होंने अपनी पत्नी के रहते दूसरा विवाह न किया। उनकी मृत्यु के बाद कृष्णगढ़ की राजकुमारी से इनका दूसरा विवाह हुआ जिससे इन्हें सुदर्शनदेव नामक पुत्र की प्राप्ति हुई। उम्मेदसिंह ने अपनी पहली पत्नी की स्मृति में उनके नाम पर नागरीप्रचारिणी सभा, काशी को 20 हजार रुपए देकर 'सूर्यकुमारी पुस्तकमाला' के प्रकाशन की व्यवस्था को जिसके अंतर्गत सभा अनेक आकर ग्रंथ छाप चुकी है। इसके अतिरिक्त इन्होंने 30 हजार रुपए के दान से गुरुकुल विश्वविद्यालय, कांगड़ी (हरिद्वार) में सूर्यकुमारी आर्यभाषा गद्दी (चेयर) तथा पाँच हजार रुपए देकर वहीं से 'सूर्यकुमारी ग्रंथावली' के प्रकाशन की व्यवस्था भी की। सन् 1954 ई. में राजा उम्मेदसिंह का देहावसान हो गया।


title: कुशेश्वर-स्थान प्रखण्ड (दरभंगा)

text: दरभंगा जिले से 70 किलोमीटर पूरब दिशा में सहरसा, समस्तीपुर और खगड़िया जिला के सीमा क्षेत्र के दियारा में बसा है कुशेश्वरस्थान। कुशेश्वरस्थान में दो प्रखण्ड है, कुशेश्वरस्थान पूर्वी और कुशेश्वरस्थान पश्चिमी।


title: अनुप्रयुक्त भौतिकी

text: भौतिकी के तकनीकी और व्यावहारिक अनुप्रयोगों से सम्बंधित विषयों के विज्ञान को अनुप्रयुक्त भौतिकी (अप्लायड फिजिक्स) कहते हैं। सैद्धांतिक भौतिकी और अनुप्रयुक्त भौतिकी के बीच की सीमाओं को किसी वैज्ञानिक की अभिप्रेरणा और अभिप्राय जैसे तत्त्वों से लेकर किसी अनुसन्धान के प्रोधयोगिकी और विज्ञान पर अंततः पड़ने वाले असर तक जा सकता है। अभियाँत्रिकी से इसमें अन्तर केवल इतना है कि, जहाँ अभियाँत्रिकी में विद्यमान तकनीकों पर आधारित ठोस अंत परिणाम की अपेक्षा की जाती है, व्यावहारिक भौतिकी मे नये तकनीकों पर, या विद्यमान तकनीकों पर, अनुसंधान होता है। काफी हद तक यह अनुप्रयुक्त गणित के समान है। भौतिक विज्ञानी भौतिकी के सिद्धांतों का प्रयोग सैद्धांतिक भौतिकी के विकास हेतु यंत्रों को बनाने के लिये भी करते हैं। इसका उदाहरण है त्वरक भौतिकी।


title: विनय कुमार

text: रंगनाथ विनय कुमार का जन्म १२ फ़रवरी १९८४ में हुआ। उन्होंने भारत को टेस्ट, एक दिवसीय और ट्वेंटी -२० में प्रतिनिधित्व किया है। वो दाएं हाथ के मध्यम तेज गेंदबाज है और घरेलू क्रिकेट कर्नाटक के लिए खेलते हैं। पहली बार इंडियन प्रीमियर लीग में उन्होंने बैंगलोर रॉयल चैलेंजर्स (२००८–२०१०) के लिए खेला था, अगली साल कोच्चि टस्कर्स केरल (२०११) के लिए खेला। बाद में उन्होंने फिर से २०१२ में बैंगलोर रॉयल चैलेंजर्स के लिए खेला। इस बार बैंगलोर रॉयल चैलेंजर्स में खिलाने के लिए बैंगलोर मताधिकार उन्हे १ मिलियन अमेरिकी डालर देना पडा। २०१३ में भारतीय टीम के लिए वो ऑस्ट्रेलिया के खिलाफ अंतरराष्ट्रीय मैच खेला।


title: विनय कुमार

text: विनय कुमार का जन्म दावणगेरे, कर्नाटक में हुआ। उनके पिता एक ऑटो रिक्शा चालक रहे हैं। वह दावणगेरे में एक सरकारी स्कूल में अपना प्रारम्भीक शिक्षा किया और ए.र.जि. आर्ट्स और कॉमर्स कॉलेज में बैचलर ऑफ कॉमर्स की डिग्री प्राप्त किया। विनय कुमार कि शादी नई दिल्ली कि लड़की रिचा (०२ दिसम्बर २०१३) के सात हुई।


title: विनय कुमार

text: विनय कुमार कर्नाटक की रणजी ट्रॉफी टीम में पहली बार २००४-२००५ सीज़न में खेला। उन्होंने अपनी पहली मैच बंगाल के खिलाफ खेला था। वो रणजी ट्रॉफी सीज़न २००७-२००८ के दूसरी सबसे अधिक विकेट लेने वाले गेंदबाज रहे। उन्होंने १८.५२ की औसत से ४० विकेट प्राप्त किया। उन्हे अभिषेकात्मक इंडियन प्रीमियर लीग में रॉयल चैलेंजर्स बेंगलूर के लिए खिलाया गया था। सब उन्हे प्यार से दावणगेरे एक्सप्रेस बुलाते हैं।


title: विनय कुमार

text: वो २००९-२०१० सीज़न के सर्वाधिक विकेट लेनेवाले गेंदबाज रहे। २०१० के इंडियन प्रीमियर लीग में उन्होंने १६ विकेट प्राप्त किया, तेज गेंदबाजों के बीच सबसे अधिक विकेट लेनेवाले रहे थे। इनका यह प्रदर्शन उन्हे भारत के लिए २०१० आईसीसी विश्व ट्वेंटी-२० में उनका नाम दर्ज किया। इस टूर्नामेंट में कुमार ने एक मैच खेला और इस मैच में कुमार ने दो विकेट प्राप्त की।


title: विनय कुमार

text: विनय कुमार ने अपनी पहली एक दिवसीय मैच जिम्बाब्वे के खिलाफ खेला और इस मैच में उसने दो विकेट लिए। उन्होंने अगली मैच से पहले अपने घुटने घायल कर लिया। इसके बाद कुमार ने फिर से भारत कि एक दिवसीय टीम में वापसी ऑस्ट्रेलिया के खिलाफ किया। २०११ में उन्हे कोच्चि टस्कर्स केरल ने ४७५,००० अमेरिकी डालर में खरीदा।


title: विनय कुमार

text: कुमार ने फिर से भारतीय टीम में वापसी वेस्ट इंडीज और इंग्लैंड दौरा किया। उन्होंने इंग्लैंड के खिलाफ तीन मैच खेले और बाद में उन्हे पहली बार टेस्ट मैच खेलने का मौका मिला। ऑस्ट्रेलिया में चार मैचों की श्रृंखला में उन्हे तीसरे टेस्ट मैच में खिलाया गया। पर्थ में खेले गए इस मैच में कुमार ने माइकल हसी कि विकेट प्राप्त किया। ३ फ़रवरी २०१२ भारत और ऑस्ट्रेलिया के बीच खेले गए ट्वेंटी -२० मैच में उन्हे खेलने का मौका मिला।


title: विनय कुमार

text: क्रिकेट वेबसाइट ईएसपीएन क्रिकइन्फो कुमार गेंदबाजी की शैली को वेंकटेश प्रसाद के साथ तुलना करते हैं। कुमार के गेंदबाजी में गति कम होने के कारण उन्हे आलोचित किया गया है। विनय कुमार ने अगर कोई कला महारत हासिल किया हे तो वो विकेट लेना है।


title: कार्तिक शुक्ल सप्तमी

text: इस दिन कार्तवीर्य अर्जुन के जन्म लेने के कारण इस माह को कार्तिक मास भी कहा जाता है ऐसी मान्यता भी प्रचलित है।


title: कार्तिक शुक्ल सप्तमी

text: (सहस्त्रार्जुन जन्मतिथि/जन्मोत्सव)कार्तिक शुक्ल पक्ष के सप्तमी तिथि को हैहयवंश के शूरवीर सम्राट सहस्त्रार्जुन महाराज जी का जन्मोत्सव धूम धाम से समस्त क्षत्रिय परिवार मनाते है।


title: कार्तिक शुक्ल सप्तमी

text: क्योकि कामधेनु जैसी चमत्कारिक गाय एक ब्राह्मण के किस काम पर हैहयवंशी राजकुमारो ने किसी भी मूल्य मे प्राप्त करना चाहा था,मुँह मांगा मुद्रा भी चुकानी चाही,लेकिन जमदग्नि के न मानने पर इसे राजद्रोह घोषित कर दिया हैहयवंशी राजकुमारो ने(कार्तीवीर्य अर्जुन के भाई)ने और जमदग्नि का वध कर दिया,और कामधेनु गाय को राजधानी ले गये,यह उद्देश्य से कि ऐसी चमत्कारिक गाय से प्रजा का पालन अत्यंत सहज हो जाएगा।


title: कार्तिक शुक्ल सप्तमी

text: अंतत: कार्तीवीर्य अर्जुन(सहस्त्राबाहु) को अपने गुरू दत्तात्रेय के आग्रहानुसार शिवलिंग मे समाहित होना पड़ा जिससे परशुराम जी का क्रोध शांत हो जाएं।


title: अनिश्चितता

text: अनिश्चितता एक ऐसी स्थिति है जिसमें अधूरे या अपरिचित जानकारी जुड़ी होती है। यह भविष्य की बातों को भाँप लेने, किसी मापन में प्रयोग करने या किसी अज्ञात विषय में प्रयोग करने के लिए काम में लाई जाती है। अनिश्चितता आंशिक रूप से प्रत्यक्ष और/ या अनेक संभावनाओं में से चुना हुए (stochastic) वातावरणों और इसके साथ अनभिज्ञता, निष्क्रयता या दोनों के लिए की जाती है। यह कई क्षेत्रों में दिखाई पड़ती है जैसे कि बीमा, दर्शन, भौतिकी, सांख्यिकी, अर्थशास्त्र, वित्त, मनोविज्ञान, समाज-शास्र, अभियांत्रिकी, मौसमविज्ञान, पर्यावरण और सूचना विज्ञान ।


title: अनिश्चितता

text: किताब 'द हार्टफुलनेस वे' के सह-लेखक जोशुआ पोलॉक के अनुसार यौगिक प्राणाहुति ही हार्टफुलनेस (हृदयपूर्ति) पद्धति का प्राण तत्व है। उन्होंने समझाया, हवा हर समय हमारे चारों ओर है, लेकिन हम उस पर ध्यान नहीं देते जब तक वह चलने न लगे। इसी तरह प्रति क्षण हमारे साथ रहने वाले ईश्वर पर भी हम गौर नहीं कर पाते। प्राणाहुति के द्वारा वह उपस्थिति सूक्ष्म रूप में जीवंत हो उठती है। दिव्य ऊर्जा हमारी ओर चलने के साथ हमारे अंदर संचारित होने लगती है। हृदय में होने वाला स्पंदन हमेशा उस आदि शक्ति का एहसास कराता है। इस प्रकार से प्राकृतिक नियमावली में प्रदर्शित अनिश्चितता के बावजूद निश्चित ही होता है।


title: रेड लाइन (दिल्ली मेट्रो)

text: दिल्ली की दिल्ली मैट्रो प्रणाली में 21 मैट्रो स्टेशन हैं, जो कि दिलशाद गार्डन से रिठाला तक जाती है। इसके द्वारा तय की गई कुल दूरी है 25.15 कि.मी। यह लाइन अधिकतर प्रचालन में है। यह अधिकांश लाइन उपरिगामी है। यह लाइन उत्तर, उत्तर-पूर्व और उत्तर-पश्चिम और पश्चिम दिल्ली को जोड़ती है।


title: रेड लाइन (दिल्ली मेट्रो)

text: रिठाला से बरवाला (6.1 कि.मी.), जो कि पूर्व फेस-१ के लिए योजनाबद्ध था, फेस-३ में जोड़ा गया है, व २०१५ तक पूरा होगा। फेस-३ में ९.५ कि॰मी॰ विस्तार नियोजित है, जो दिलशाद गार्डन पूर्व से गाजियाबाद बस अड्डे तक होगा।


title: गोपालकृष्ण गांधी

text: गोपालकृष्ण गांधी (जन्म 22 अप्रैल 1946) एक भारतीय सिविल सेवक और डिप्लोमैट, पश्चिम बंगाल के पुर्वतन राज्यपाल (2004 से 2009)


title: गोपालकृष्ण गांधी

text: है।भारतीय प्रशासनिक सेवा के पूर्व सदस्य के रूप में, उन्होंने अन्य प्रशासनिक और कूटनीतिक पदों के बीच भारत के राष्ट्रपति के सचिव के रूप में और दक्षिण अफ्रीका और श्रीलंका के उच्चायुक्त के रूप में सेवा की।


title: ऍमपी ४

text: एम.पी.ई.जी ४ ISO/IEC १४४९६-१४:२००३, डिजिटल ध्वनि संकेत (ऑडियो सिग्नल) संपीड़न तकनीक होती है। इसमें एमपी3 से कुछ ज्यादा अलग नहीं है, लेकिन एमपी3 की तुलना में यह ज्यादा जटिल होता है। यदि सात बार डी बोलना है, तो ऑडियो फॉर्मेट में इसे डी7 के रूप में लिख दिया जाता है। इससे ऑडियो संचिका संपीड़ित (कंप्रेस) हो जाती है। ऑडियो संचिका की तुलना में वीडियो संचिका को कंप्रेस करना मुश्किल काम होता है। इसमें विशेष प्रकार के कोड तंत्र का इस्तेमाल किया जाता है। कंप्रेशन और डिकंप्रेशन के जरिए चित्रों को फ्रीक्वेंसी डोमेन में स्थानांतरित किया जाता है। इसे कोडेक (कोडर-डीकोडर) कहा जाता है। एमपी4 प्लेयर साधारण तरीके से काम करता है।


title: ऍमपी ४

text: MPEG-4 भाग 14 अधिक सामान्य ISO/IEC 14496-12:2004 (MPEG-4 भाग 12: ISO बेस मीडिया फ़ाइल स्वरूप) का एक उदाहरण है जो सीधे QuickTime फ़ाइल स्वरूप पर आधारित है। एमपीईजी -4 भाग 14 अनिवार्य रूप से क्विक टाइम फ़ाइल प्रारूप के समान है, लेकिन औपचारिक रूप से प्रारंभिक ऑब्जेक्ट डिस्क्रिप्टर (आईओडी) और अन्य एमपीईजी सुविधाओं के लिए समर्थन निर्दिष्ट करता है। यह आईएसओ/आईईसी१४४९६-१ (एमपीईजी-४ भाग १: सिस्टम्स) के खंड १३ को संशोधित और पूरी तरह से बदल देता है, जिसमें एमपीईजी-४ सामग्री के लिए फ़ाइल प्रारूप पहले निर्दिष्ट किया गया था। एमपीईजी -4 फ़ाइल प्रारूप विनिर्देश क्विकटाइम प्रारूप पर आधारित था जो 2001 में प्रकाशित हुआ था । एमपीईजी -4 फ़ाइल प्रारूप,संस्करण 1 को 2001 में आईएसओ / आईईसी 14496-1: 2001 के रूपमें प्रकाशित किया गया था, जो कि एक संशोधन है। एमपीईजी ४ भाग१: १९९९ में प्रकाशित सिस्टम विनिर्देश (आईएसओ/आईईसी१४४९६-१:१९९९)।  2003 में, MP4 फ़ाइल स्वरूप के पहलेसंस्करण को संशोधित किया गया और MPEG-4 भाग 14: MP4 फ़ाइल स्वरूप(ISO/IEC 14496 14:2003) द्वारा प्रतिस्थापित किया गया, जिसे आमतौर पर MPEG-4 फ़ाइल स्वरूप संस्करण 2 के नाम से जाना जाता है। MP4 फ़ाइल स्वरूप को ISO बेस मीडिया फ़ाइलस्वरूप ISO/IEC 14496 12:2004 में सामान्यीकृत किया गया था, जो समय आधारित मीडिया फ़ाइलों के लिए एक सामान्य संरचनाको परिभाषित करता है। यह बदले में परिवार में अन्य फ़ाइल स्वरूपों के आधार के रूप में उपयोग किया जाता है (उदाहरण के लिए MP4,3GP, Motion JPEG 2000)


title: ऍमपी ४

text: एमपी4 का सबसे बड़ा फायदा है इसकी भण्डारण (स्टोरेज) क्षमता। उदाहरण के तौर पर एक पूरी हिन्दी फिल्म कम से कम दो सीडी में आती है। यदि फिल्म की संचिका को एमपी4 में बदला जाए, तो एक एमपी4 में कम से कम चार-पांच फिल्म आ सकती है। कई मामलों में जहां एमपी4 तकनीक लाभदायक है, तो इस तकनीक के कई नुकसान भी हैं। एमपी 4 की वजह से पाइरेसी की समस्या बढ़ी है। इन संचिकाओं को डाउनलोड करने में समय काफी लगता है। साथ ही इनके बीच-बीच में रुकने की समस्या भी आती है।


title: ऍमपी ४

text: जैसे एमपीथ्री संचिका किसी म्यूजिक या ऑडियो संचिका की गुणवत्ता को प्रभावित किए बिना संपीड़ित कर बनाई जाती हैं। ठीक उसी तरह एमपी4 वीडियो संचिका को संपीड़ित कर बनाई जाती है। यह नई तकनीक वीडियो संचिका को इतना घटा देती है कि उन्हें स्टोर करना बेहद आसान हो जाता है। ऑडियो-वीडियो के लिए बनने वाली भारी-भरकम संचिका संपीड़ित होकर एमपी4 के रूप में आती है।


title: सिलिकन इस्पात

text: सिलिकन इस्पात (silicon steel) एक विशेष प्रकार का इस्पात है जिसमें कुछ ऐसे चुम्बकीय गुण होते हैं जिससे यह मोटर, जनित्र, ट्रांसफॉर्मर, कॉन्टैक्टर आदि वैद्युत युक्तियों के निर्माण के लिये बहुत उपयुक्त है। इसे 'वैद्युत इस्पात' (Electrical steel) और 'ट्रांस्फॉर्मर इस्पात' (transformer steel) आदि नामों से भी जाना जाता है। इसके मुख्य चुम्बकीय गुण हैं - उच्च परमिएबिलिटी (high permeability.) तथा कम हिस्टेरिसिस क्षय (small hysteresis loss)। भंवर धारा क्षति (eddy current loss) को कम करने के लिये ठोस इस्पात के बजाय इसके पतले-पतले लैमिनेशन प्रयोग किये जाते हैं।


title: सिलिकन इस्पात

text: सिलिकन स्टील में अधिकांश (९३% से अधिक) लोहा होता है। सिलिकन इसका दूसरा घटक है जो इस इस्पात की प्रतिरोधकता को बढ़ा देता है तथा बहु-क्रिस्टलों के एकदिशीकरण (ओरिएंटेशन) में सहायक होता है।


title: सिलिकन इस्पात

text: बिजली स्टील, यह भी कहा जाता फाड़ना स्टील, सिलिकॉन विद्युत इस्पात, सिलिकॉन इस्पात या ट्रांसफार्मर स्टील, विशेषता के लिए एक छोटी सी हिस्टैरिसीस (चक्र प्रति छोटे ऊर्जा अपव्यय, या कम कोर हानि) क्षेत्र और उच्च पारगम्यता के रूप में कुछ चुंबकीय गुण, उत्पादन अनुरूप इस्पात है।


title: सिलिकन इस्पात

text: सामग्री आम तौर पर ठंड में लुढ़का 2 मिमी मोटी से कम स्ट्रिप्स के रूप में निर्मित है। इन स्ट्रिप्स laminations कहा जाता है जब एक साथ खड़ी करने के लिए एक कोर के रूप में. एक बार इकट्ठे, वे ट्रांसफार्मर या बिजली की मोटरों के stator और रोटर भागों के टुकड़े टुकड़े में कोर के रूप में. Laminations एक पंच से उनकी समाप्त आकृति को काटा जा सकता है और मर जाते हैं, या छोटी मात्रा में एक लेजर द्वारा काटा जा सकता है, तार कटाव या द्वारा.


title: सिलिकन इस्पात

text: बिजली स्टील एक लोहे मिश्र धातु जो शून्य से 6.5% सिलिकॉन (: 5Fe सी) के लिए हो सकता है। सिलिकन काफी स्टील की विद्युत प्रतिरोधकता, जो प्रेरित एड़ी धाराओं घट जाती है और इस प्रकार कोर नुकसान कम कर देता है बढ़ जाती है। मैंगनीज और एल्यूमीनियम 0.5% तक जोड़े जा सकते हैं।


title: सिलिकन इस्पात

text: सिलिकॉन की राशि बढ़ाने से एड़ी धाराओं को रोकता है और सामग्री की हिस्टैरिसीस पाश संकरी, इस प्रकार कोर घाटे को कम. हालांकि, अनाज संरचना hardens और धातु है, जो प्रतिकूल सामग्री की workability को प्रभावित करता है, खासकर जब यह रोलिंग embrittles. जब alloying, कार्बन, सल्फर, ऑक्सीजन और नाइट्रोजन की एकाग्रता का स्तर कम रखा जाना चाहिए, क्योंकि ये तत्व carbides, sulfides आक्साइड और nitrides की उपस्थिति का संकेत. इन यौगिकों, के रूप में व्यास में एक micrometer के रूप में छोटे कणों में भी, हिस्टैरिसीस घाटे में वृद्धि करते हुए भी चुंबकीय पारगम्यता कम. कार्बन की उपस्थिति सल्फर या ऑक्सीजन की तुलना में एक अधिक हानिकारक प्रभाव पड़ता है। कार्बन भी चुंबकीय उम्र बढ़ने का कारण बनता है जब यह धीरे धीरे ठोस समाधान पत्ते और carbides के रूप में precipitates, इस प्रकार समय पर बिजली नुकसान में वृद्धि में जिसके परिणामस्वरूप. इन कारणों के लिए, कार्बन स्तर 0,005% या कम करने के लिए रखा है। कार्बन स्तर हाइड्रोजन जैसे एक decarburizing माहौल में स्टील annealing द्वारा कम किया जा सकता है।


title: सिलिकन इस्पात

text: अन्न उन्मुख विद्युत इस्पात आमतौर पर 3% की एक सिलिकॉन स्तर (: 11Fe सी) है। यह इस तरह है कि इष्टतम गुण रोलिंग दिशा में विकसित कर रहे हैं, क्रिस्टल अभिविन्यास के एक तंग (नोर्मन पी. Goss द्वारा प्रस्तावित) नियंत्रण चादर के रिश्तेदार के कारण में कार्रवाई की है। विशेष उन्मुखीकरण के कारण, चुंबकीय प्रवाह घनत्व कुंडल रोलिंग दिशा में 30% की वृद्धि हुई है, हालांकि इसकी चुंबकीय संतृप्ति 5% की कमी हुई है। यह उच्च दक्षता ट्रांसफार्मर, विद्युत मोटर और जनरेटर के कोर के लिए प्रयोग किया जाता है। शीत-अन्न उन्मुख स्टील अक्सर CRGO के लिए संक्षिप्त.


title: सिलिकन इस्पात

text: गैर उन्मुख विद्युत इस्पात आमतौर पर 2-3.5% की एक सिलिकॉन स्तर की है और सभी दिशाओं, जो यह isotropic बनाता में इसी तरह के चुंबकीय गुण है। यह कम खर्चीला है और आवेदन कहाँ चुंबकीय प्रवाह की दिशा, बिजली की मोटरों और जनरेटर के रूप में बदल रहा है में इस्तेमाल किया। यह भी जब दक्षता कम महत्वपूर्ण नहीं है या जब वहाँ अपर्याप्त स्थान है सही ढंग से उन्मुख घटक अनाज उन्मुख विद्युत इस्पात की anisotropic संपत्तियों के लिए लाभ लेने के लिए किया जाता है। शीत गैर अन्न उन्मुख लुढ़काया इस्पात अक्सर CRNGO को संक्षिप्त.


title: सिलिकन इस्पात

text: अनाकार इस्पात कोर के साथ ट्रांसफॉर्मर परम्परागत स्टील्स की कि एक तिहाई की मूल हानि हो सकती है। इस सामग्री को एक धातु एक rotating पहिया ठंडा है, जो प्रति सेकंड के बारे में एक megakelvin की दर से धातु का होता है, इतनी जल्दी है कि क्रिस्टल फार्म नहीं पर पिघला हुआ मिश्र धातु इस्पात गिरने से तैयार कांच है। अनाकार स्टील गरीब यांत्रिक गुण है और दो बार के रूप में पारंपरिक इस्पात के रूप में ज्यादा के बारे में 2010 की लागत, कुछ बड़ी वितरण टाइप ट्रांसफॉर्मर. [2] के लिए ही यह लागत प्रभावी बनाने के रूप में


title: सिलिकन इस्पात

text: विद्युत इस्पात आमतौर पर laminations के बीच विद्युत प्रतिरोध वृद्धि हुई है, के लिए जंग या जंग के लिए प्रतिरोध प्रदान करते हैं और मरने के काटने के दौरान एक स्नेहक के रूप में कार्य लेपित है। वहाँ विभिन्न कोटिंग्स, कार्बनिक और अकार्बनिक रहे हैं और इस्तेमाल कोटिंग स्टील के आवेदन पर निर्भर करता है। [3] चयनित कोटिंग के प्रकार laminations की गर्मी के इलाज पर निर्भर करता है, चाहे समाप्त फाड़ना तेल में डूब जाएगा और समाप्त तंत्र के तापमान काम कर रहे. बहुत जल्दी अभ्यास के लिए कागज या एक वार्निश कोटिंग की एक परत के साथ प्रत्येक फाड़ना बचाने गया था, लेकिन इस कोर का स्टैकिंग कारक कम और कोर का अधिकतम तापमान सीमित है। [4]


title: सिलिकन इस्पात

text: विद्युत स्टील के चुंबकीय गुण गर्मी उपचार पर निर्भर हैं, के रूप में औसत क्रिस्टल आकार बढ़ाने हिस्टैरिसीस हानि कम हो जाती है। हिस्टैरिसीस हानि एक मानक परीक्षण द्वारा निर्धारित किया जाता है और बिजली के इस्पात की सामान्य श्रेणियों के लिए के बारे में प्रति किलोग्राम 2-10 60 हर्ट्ज और 1.5 Tesla चुंबकीय क्षेत्र ताकत पर (प्रति किलो 1-5 वाट) वाट से लेकर कर सकते हैं। अर्द्ध संसाधित विद्युत स्टील्स एक राज्य है कि, अंतिम आकार छिद्रण के बाद, एक अंतिम गर्मी उपचार वांछित अनाज 150-सुक्ष्ममापी आकार विकसित में वितरित कर रहे हैं। पूरी तरह से संसाधित स्टील्स आमतौर पर इन्सुलेट कोटिंग, पूर्ण गर्मी उपचार और परिभाषित चुंबकीय गुणों के साथ वितरित कर रहे हैं आवेदन कहाँ छिद्रण आपरेशन काफी सामग्री संपत्ति नीचा नहीं, के लिए. अत्यधिक झुका, गलत गर्मी उपचार, या भी कोर स्टील के किसी न किसी को संभालने पर प्रतिकूल अपनी चुंबकीय गुणों को प्रभावित कर सकते हैं और भी कारण [4] magnetostriction को शोर बढ़ सकता है


title: सिलिकन इस्पात

text: विद्युत स्टील्स के चुंबकीय गुण अंतरराष्ट्रीय स्तर पर मानकीकृत Epstein फ्रेम पद्धति का उपयोग करके जांच की जाती है। [5]


title: सिलिकन इस्पात

text: कोर स्टील बहुत अधिक हल्के से ज्यादा महंगा है इस्पात 1981 में यह दो बार से अधिक इकाई वजन प्रति लागत था। [4]


title: सिलिकन इस्पात

text: चादर में चुंबकीय डोमेन के आकार एक लेजर, या यंत्रवत् साथ चादर की सतह चिह्न द्वारा कम किया जा सकता है। यह बहुत इकट्ठे कोर में हिस्टैरिसीस घाटा कम कर देता है। [6]


title: मोटर न्यूरॉन डिसीज़

text: मोटर न्यूरॉन रोग (MND) मस्तिष्क न्यूरॉन्स को चुनौतीपूर्ण रूप से प्रभावित करने वाले कई न्यूरोडेगरेनेटिव विकारों में से कोई भी,जो मोटर न्यूरॉन, उन कोशिकाएं को प्रभावित करता है जो शरीर की स्वैच्छिक मांसपेशियों को नियंत्रित करती हैं। वे एमीट्रोफिक पार्श्व स्केलेरोसिस (एएलएस), वंशानुगत स्पैक्टैपियाजिआ (एचएसपी), प्राइमरी लेडल स्केलेरोसिस (पीएलएस), प्रगतिशील पेशी शोष (पीएमए), प्रगतिशील बल्बर पाल्सी (पीबीपी) और स्यूडोबुलबार पाल्सी शामिल हैं। रीढ़ की हड्डी में मांसल एरोप्रिज (एसएमए) कभी-कभी कुछ न्यूरोलॉजिस्ट द्वारा समूह में शामिल होते हैं लेकिन यह स्पष्ट आनुवंशिक कारण के साथ अलग-अलग रोग है।


title: न्यूरालिंक

text: न्यूरालिंक कॉर्पोरेशन एक न्यूरोटेक्नोलॉजी कंपनी है जो इम्प्लांटेबल ब्रेन-मशीन इंटरफेस (बीएमआई) विकसित करती है। एलोन मस्क द्वारा सह-स्थापित, कंपनी का मुख्यालय सैन फ्रांसिस्को में पायनियर बिल्डिंग में ओपनएआई के साथ कार्यालय साझा कर रहा है। न्यूरालिंक को 2016 में लॉन्च किया गया था और पहली बार मार्च 2017 में सार्वजनिक रूप से रिपोर्ट किया गया था।


title: न्यूरालिंक

text: अपनी स्थापना के बाद से, कंपनी ने विभिन्न विश्वविद्यालयों के कई हाई-प्रोफाइल न्यूरोसाइंटिस्ट को काम पर रखा है। जुलाई 2019 तक, इसे फंडिंग में $158 मिलियन (जिसमें से $100 मिलियन मस्क से था) प्राप्त हुए थे।और 90 कर्मचारियों का स्टाफ कार्यरत था । उस समय, न्यूरालिंक ने घोषणा की कि वह एक "सिलाई मशीन जैसी" डिवाइस पर काम कर रहा है जो मस्तिष्क में बहुत पतले (चौड़ाई में 4 से 6 माइक्रोन) धागे लगाने में सक्षम है। और एक ऐसी प्रणाली का प्रदर्शन किया जो एक प्रयोगशाला चूहे से 1,500 इलेक्ट्रोड के माध्यम से जानकारी पढ़ती है। उन्होंने 2020 में मनुष्यों के साथ प्रयोग शुरू करने का अनुमान लगाया था, लेकिन तब से उस प्रक्षेपण को 2022 तक ले गए हैं।


title: न्यूरालिंक

text: एमआईटी टेक्नोलॉजी रिव्यू सहित कई न्यूरोसाइंटिस्ट और प्रकाशनों ने मस्क द्वारा न्यूरालिंक और इसकी तकनीक के बारे में किए गए दावों की आलोचना की है।


title: अयन गति

text: अयन गति या अयन चलन किसी घूर्णन (रोटेशन) करती खगोलीय वस्तु में गुरुत्वाकर्षक प्रभावों से अक्ष (ऐक्सिस) की ढलान में धीरे-धीरे होने वाले बदलाव को कहा जाता है।


title: अयन गति

text: अगर किसी लट्टू को चलने के बाद उसकी डंडी को हल्का सा हिला दिया जाए तो घूर्णन करने के साथ-साथ थोड़ा सा झूमने भी लगता है। इस झूमने से उसकी डंडी (जो उसका अक्ष होता है) तेज़ी से घुमते हुए लट्टू के ऊपर दो कोण-जैसा अकार बनाने का भ्रम पैदा कर देती है। लट्टू कभी एक तरफ़ रुझान करके घूमता है और फिर दूसरी तरफ़। उसी तरह पृथ्वी भी सूरज के इर्द-गिर्द अपनी कक्षा (अर्बिट) में परिक्रमा करती हुई अपने अक्ष पर घूमती है लेकिन साथ-साथ इधर-उधर झूमती भी है। लेकिन पृथ्वी का यह झूमना बहुत ही धीमी गति से होता है और किसी एक रुझान से झूमते हुए वापस उस स्थिति में आने में पृथ्वी को २५,७११ वर्ष (यानि लगभग २६ हज़ार वर्ष) लगते हैं। अगर पृथ्वी का अक्ष पृथ्वी के ऊपर काल्पनिक रूप से निकला जाए और अंतरिक्ष से २६,००० वर्षों के काल तक देखा जाए तो कभी वह पहले एक दिशा में दिखेगा फिर धीरे-धीरे पृथ्वी टेढ़ी होती हुई दिखेगी जिस से अक्ष की दिशा बदलेगी और क़रीब २६,००० वर्ष बाद वहीँ पहुँच जाएगी जहाँ से शुरू हुई थी।


title: अयन गति

text: अयन गति को अंग्रेजी में "ऐक्सियल प्रीसॅशन" (Axial precession) कहते हैं। पृथ्वी के सन्दर्भ में इसे कभी-कभी "प्रीसॅशन ऑफ़ दी इक्विनॉक्सिज़" (precession of the equinoxes) भी कहते हैं। पृथ्वी के "घूर्णन" को "रोटेशन" (rotation) और उसके अक्ष के झूमने को "वॉबल" (wobble) कहा जाता है।


title: अयन गति

text: पृथ्वी के उत्तरी ध्रुव के ऊपर जो भी तारा होता है उसे ध्रुव तारा कहते हैं। अयन गति की वजह से पृथ्वी का उत्तरी ध्रुव अलग-अलग समय पर भिन्न तारों की ओर अपना मुख करता है। वर्तमान युग का ध्रुव तारा धीरे-धीरे पृथ्वी का ध्रुव तारा नहीं रहेगा। सन् ३००० से सन् ५२०० तक वृषपर्वा तारामंडल का गामा सॅफ़ॅई (γ Cephei) तारा पृथ्वी का नया ध्रुव तारा बनेगा। सन् १०००० में हन्स तारा ध्रुव तारा बन चूका होगा। सन् १४००० में अभिजीत तारा हमारा ध्रुव तारा बनेगा। ध्यान रहे के सन् १२००० ईसापूर्व में भी अभिजीत हमारा ध्रुव तारा था और ठीक २६००० साल बाद दुबारा बन जाएगा। हमारा वर्तमान ध्रुव तारा सन् २७८०० ईसवी में दुबारा हमारा ध्रुव तारा बनेगा।


title: अयन गति

text: १२वीं सदी ईसवी में भारतीय खगोलशास्त्री और गणितज्ञ भास्कराचार्य ने पृथ्वी के अयनांश काल का अनुमान २५,४६१ वर्ष लगाया था जो कि आधुनिक २५,७७१ वर्षों के अनुमान के काफ़ी पास है।


title: उर्मिला पवार

text: उर्मिला पवार एक भारतीय लेखिका और कार्यकर्ता हैं। वह भारत में दलित और नारीवादी आंदोलनों में अपने योगदान अथवा लेखों के लिए प्रसिद्ध हैं , जो सभी मराठी भाषा में लिखे गए हैं | उन्हें अक्सर टीकाकारों और मीडिया द्वारा सामाजिक भेदभाव और सवर्ण शोषण के आलोचक के रूप में  प्रस्तुत किया गया है।


title: उर्मिला पवार

text: उर्मिला जी की लघु कहानियाँ जिनमें "कवच" और "ए चाइल्डहुड टेल" शामिल हैं, व्यापक रूप से पढ़ी जाती हैं और कई भारतीय विश्वविद्यालयों में पाठ्यक्रम का हिस्सा हैं। दलित महिलाओं की भागीदारी पर मीनाक्षी मून के साथ उनका प्रलेखन, भारत में एक नारीवादी दृष्टिकोण से दलित इतिहास के निर्माण में एक प्रमुख योगदान के रूप में देखा जाता है ।


title: उर्मिला पवार

text: उर्मिला की आत्मकथा एडन (वीव), जो किसी दलित महिला द्वारा लिखी गयी इस तरह की रचनाओं में से पहली थी, जिसने उन्हें प्रशंसा और प्रशिद्धि दिलाई । इस पुस्तक को बाद में माया पंडित द्वारा अंग्रेजी में अनुवादित किया गया और "द वीव ऑफ माई लाइफ: ए दलित वुमन'स मेमोयर्स " शीर्षक के तहत जारी कि गयी । वंदना सोनकर ने इसी पुस्तक के लिए प्रस्तावना पृष्ट को लिखा है।


title: उर्मिला पवार

text: उर्मिला पवार का जन्म 1945 में बॉम्बे प्रेसीडेंसी (अब महाराष्ट्र राज्य) के कोंकण क्षेत्र में रत्नागिरी जिले के अदगाँव गाँव में हुआ था। जब वह 12 वर्ष की थी, तब बीआर अंबेडकर द्वारा दलित समुदाय के लोगों से हिंदू धर्म त्यागने के आह्वान के बाद, वह और उनका परिवार अपने समुदाय के अन्य सदस्यों के साथ बौद्ध धर्म में परिवर्तित हो गया।


title: उर्मिला पवार

text: उर्मिला जी को एक बच्चे के रूप में भी अपनी जातिगत पहचान के बारे में अच्छी तरह से पता था क्योंकि उन्होंने अपने स्कूल और अन्य स्थानों पर भेदभाव और अपमान का सामना बहुत बार किया था | वह स्कूल में घटित एक घटना के बारे में बात करती है, जहां उनके  सहपाठियों ने उन्हें पॉट लंच के लिए आमंत्रित किया, लेकिन उन्हें स्पष्ट रूप से कोई भी भोजन लाने के लिए नहीं कहा। भोजन उपरांत, उन्होंने पाया कि उनके सहपाठियों ने उन्हें  ज्यादा खाना खाने के लिए उपहास का विषय बना लिया है | वह एक ऐसी घटना भी सुनाती है जहाँ उनके अंग्रेजी शिक्षक ने उन्हें उनकी  खराब अंग्रेजी के लिए अपमानित किया। उन्होंने ये भी वर्णन किया कि कैसे उनका समुदाय गाँव के केंद्र में रहता था, ना कि प्रेसीडेंसी में रहने वाले अन्य दलित समुदायों के विपरीत जिन्से आमतौर पर गांव के बाहरी परिसर में रहने की उम्मीद की जाती थी। उनके पिता अछूत बच्चों के लिए बने स्कूल में शिक्षक थे। उन्होने यह भी नोट किया है कि उसके पिता ने न तो अंबेडकर द्वारा आयोजित महाद सत्याग्रह में भाग लिया था और न ही विनायक दामोदर सावरकर द्वारा आयोजित अंतर-भोजन की व्यवस्था थी, हालांकि उनकी बड़ी बहन, शांतीका, अक्सर वहाँ परोसे जाने वाले मीठे व्यंजनों के लालच में भाग लेने के लिए स्कूल जाने से चूक जाती थीं।


title: उर्मिला पवार

text: पवार ने मराठी साहित्य में मास्टर ऑफ आर्ट्स किया हैं । वह महाराष्ट्र राज्य के लोक निर्माण विभाग के एक कर्मचारी के रूप में सेवानिवृत्त हुई है।


title: उर्मिला पवार

text: "ऐदन" मराठी में लिखी गई उन्की आत्मकथा का अंग्रेजी में अनुवाद किया गया, जिसका शीर्षक "द वीव ऑफ माय लाइफ: ए दलित वुमन 'स मेमोइर्स्" है । अंग्रेजी अनुवाद के लिए उनके प्रस्तावना में, वंदना सोनालकर लिखती हैं कि पुस्तक का शीर्षक "द वीव" पवार द्वारा नियोजित लेखन तकनीक का एक रूपक है, "उनके परिवार के विभिन्न सदस्यों, उनके पति के परिवार, उनके पड़ोसियों और सहपाठियों के जीवन, को एक कथा के रुप में एक साथ बुना गया है जो धीरे-धीरे दलितों के रोजमर्रा के जीवन के विभिन्न पहलुओं को प्रकट करता हैं, और उन कई तरीके को प्रकट करता है जिसमें जाति खुद को मुखर करती है और उन्हें प्रताड़ित करती है "


title: उर्मिला पवार

text: पवार ने महाराष्ट्र साहित्य परिषद (महाराष्ट्र साहित्य सम्मेलन), द्वारा "ऐदन के" लिए सर्वश्रेष्ठ प्रकाशित आत्मकथा के लिए लक्ष्मीबाई तिलक पुरस्कार जीता। परन्तु पवार ने पुरस्कार को अस्वीकार कर दिया। परिषद को लिखे अपने पत्र में, उन्होंने बताया कि देवी सरस्वती की प्रार्थना के साथ कार्यक्रम शुरू करने के इरादे ने एक ही धर्म के प्रतीकों और रूपकों को दिखाने का प्रयास किया है। उन्होंने सवाल किया कि मराठी साहित्य में इस तरह के विचार क प्रदर्शन क्यों होने चाहिए।


title: उर्मिला पवार

text: पवार को साहित्य और सक्रियता के क्षेत्र में उनके काम के लिए 2004 में सम्बोधि प्रतिष्ठान द्वारा मातोश्री भीमाबाई अंबेडकर पुरस्कार से सम्मानित किया गया था।


title: धौलीनाग मंदिर

text: धौलीनाग मंदिर उत्तराखण्ड राज्य के बागेश्वर जनपद में धौलीनाग देवता को समर्पित एक पुराना मंदिर है। धौलीनाग मंदिर विजयपुर के पास एक पहाड़ी के शीर्ष पर स्थित है। धौलीनाग मंदिर मे रोजाना पूजा होती है और कुछ खास दिनों मे बहुत भीड़-भाड़ होती है, मुख्य रूप से नवरात्रि के दौरान तो यह भक्तों से भरा रहता है। प्रत्येक नाग पंचमी को मंदिर में मेला लगता है। नवंबर २०१६ में उत्तराखण्ड के तत्कालीन मुख्यमंत्री, हरीश रावत ने इस मंदिर को गंगोलीहाट के महाकाली मंदिर और पाताल भुवनेश्वर से पर्यटन सर्किट द्वारा जोड़ने की घोषणा की थी।


title: धौलीनाग मंदिर

text: स्थानीय मान्यताओं के अनुसार, जब भगवान कृष्ण ने कालियनाग को यमुना छोड़कर चले जाने को कहा था, तो उसने उन्हें बताया कि उनके वाहन गरुड़ के डर के कारण ही वह यमुना में छुपा बैठा था। इस पर कृष्ण ने उसके माथे पर एक निशान बनाकर उसे उत्तर में हिमालय की ओर भेज दिया। कालियनाग कुमाऊँ क्षेत्र में आया, तथा शिव की तपस्या करने लगा। स्थानीय लोगों की कई प्राकृतिक आपदाओं से रक्षा करने पर उसे कुमाऊं क्षेत्र में भगवान का दर्जा दिया जाने लगा।


title: धौलीनाग मंदिर

text: धवल नाग (धौलीनाग) को कालियनाग का सबसे ज्येष्ठ पुत्र माना जाता है। धवल नाग ने प्रारम्भ में कमस्यार क्षेत्र के लोगों को काफी परेशान किया, जिसके बाद लोगों ने उसकी पूजा करना शुरू कर दिया, ताकि वह उन्हें हानि न पहुंचाए। लोगों के पूजन से उसके स्वभाव पर विपरीत असर पड़ने लगा, और फिर उसने लोगों को तंग करने की जगह उनकी रक्षा करना शुरू कर दिया। महर्षि व्यास जी ने स्कंद पुराण के मानस खण्ड के ८३ वें अध्याय में धौली नाग की महिमा का वर्णन करते हुए लिखा है:


title: धौलीनाग मंदिर

text: कुमाऊँ में नागों के अन्य भी कई प्रसिद्ध मंदिर हैं, जिनमें छखाता का कर्कोटकनाग मंदिर, दानपुर का वासुकीनाग, सालम के नागदेव तथा पद्मगीर, महार का शेषनाग तथा अठगुली-पुंगराऊँ के बेड़ीनाग, कालीनाग, फेणीनाग, पिंगलनाग, खरहरीनाग तथा अठगुलीनाग अन्य प्रसिद्ध मंदिर हैं।


title: धौलीनाग मंदिर

text: पंचमी मेला यहां का एक बहुत प्रसिद्ध और पुराना त्योहार है, जिसमें कांडा-कमस्यार के २२ गांवों के लोगों के अलावा बड़ी संख्या में बाहर से भी लोग आते हैं। लोक मान्यता है कि जब धौलीनाग भगवान इस पहाड़ी में आए तो उन्होंने ग्रामीणों को आवाज देकर अपने पास बुलाया था। आवाज सुनकर रात में ही धपोलासेरा के धपोला लोग २२ हाथ लंबी चीड़ के छिलके से बनी जलती मशाल को हाथ में लेकर मंदिर क्षेत्र में पहुंचे तो वहां पंचमी के नवरात्र पर्व पर एक दिव्यशिला मिली, जिसे उन्होंने शिला को शक्ति रूप में स्थापित कर दिया। तब से ही प्रत्येक वर्ष पंचमी मेला मनाया जाता है। इस मेले के लिए धपोलासेरा के भूल जाति के लोग चीड़ के छिलके की मशाल तैयार करते हैं, जिसे लेकर धपोला लोग गाजे बाजे के साथ मंदिर के लिए निकलते हैं। मंदिर परिसर से कुछ दूरी पर स्थित भगवती मंदिर के पास पहुँचने पर वे पोखरी के चंदोला लोगाें का इंतजार करते हैं, जिनके साथ देव डांगर भी अवतरित होकर गाजे बाजे के साथ मंदिर पहुंचते हैं। यहां से दोनों दल जयकारा करते हुए मंदिर की परिक्रमा करते हैं, और फिर जलती मशाल को मंदिर के सामने रख कर वहां रात्रि भर सांस्कृतिक आयोजन चलते हैं।


title: धौलीनाग मंदिर

text: धौलीनाग मंदिर विजयपुर के पास एक पहाड़ी के शीर्ष पर स्थित है। मंदिर विजयपुर से पैदल दूरी पर है लेकिन छोटी गाड़ियों के लिए, सड़क मार्ग भी बना है। इसके अतिरिक्त बिगुल की तरफ से भी मंदिर के लिए एक पैदल रास्ता है, जिसे मोटर मार्ग में बदला जा रहा है। पोखरी, खांतोली ग्रामों की ओर से भी जंगलों से होकर एक कच्चा रास्ता आता है, जिसपर बंजायण, मूलनारायण इत्यादि देवों को समर्पित मंदिर स्थित हैं।


title: मध्यकालीन केरल

text: केरल का मध्य कालीन इतिहास भी स्वर्ण रहा। कुलशेखर साम्राज्य के पतन काल अर्थात् 12 वीं सदी से लेकर यूरोपीय औपनिवेशिक राज्य के आधिपत्य जमने के काल अर्थात् 17 वीं सदी तक का काल केरलीय इतिहास में मध्यकाल के नाम से जाना जाता है। यही वह काल था - अनेक रियासतों में बंटा हुआ केरल पश्चिम के अधीन हो गया। इस अवधि में केरल का सामाजिक एवं सांस्कृतिक दृष्टि से भी महत्वपूर्ण परिवर्तन और विकास हुआ।


title: मीर बाकी

text: बाक़ी ताशकंदी, जिसे मीर बाक़ी के नाम से जाना जाता है, मुग़ल सम्राट बाबर का सेनापति (बेग) था। वह मूल रूप से ताशकंद (अब उज्बेकिस्तान में) का था। ऐसा माना जाता है कि अवध प्रान्त का गवर्नर बना दिया गया था। उसने बाबरी मस्जिद की स्थापना की थी, जोकि आधुनिक भारत के सबसे बड़े धार्मिक मतभेदों में से एक है। हालाँकि सर्वोच्च न्यायालय की संविधान पीठ ने मुख्य न्यायाधीश रंजन गोगोई की अगुवाई में 9 नवम्बर 2019 को इस मतभेद का निपटारा कर दिया है । और 2.77 एकड़ की विवादित जमीन राम लल्ला (हिन्दू पक्ष) को देने का फ़ैसला दिया है साथ ही केंद्र सरकार को एवं राज्य सरकार को आदेश दिया है कि वो सुन्नी वक़्फ़ बोर्ड (मुस्लिम पक्ष) को अयोध्या में ही कही 5 एकड़ प्रमुख जमीन मुहैया कराए।


title: मध्यकालीन केरल

text: इस काल में चोल राज्य के साथ कुलशेखर साम्राज्य का युद्ध हुआ। यही युद्ध कुलशेखर साम्राज्य के पतन का कारण बना। केरल अनेक रियासतों में बंट गया। इन रियासतों के नाम हैं - वेणाट, एलयिटत्तु स्वरूपम्, आट्टिन्गल, देशिंगनाडु (कोल्लम), करुनागप्पल्लि, कार्तिकपल्लि, कायमकुलम (ओटनाडु), परक्काट (चेम्पकश्शेरि), पन्तलम, तेक्कुमकूर, वटक्कुमकूर, पूंञार, कराप्पुरम (चेर्त्तला), एरणाकुलम प्रदेश (जो कैमलों के अधीन था), इटप्पल्लि, कोच्चि, परवूर, कोडुन्गल्लूर, अयिरूर, तलप्पिल्लि, वळ्ळुवनाड, पालक्काड, कोल्लन्कोड, कवलप्पारा, वेट्टत्तुनाड, परप्पनाड, कुरुम्पुरनाट (कुरुम्परानाट), कोष़िक्कोड, कटत्तनाड, कोलत्तुनाड (वडक्कन कोट्टयम), कुरुन्गोड, रण्डुतरा, आलि राजा का कण्णूर, नीलेश्वरम, कुम्बला आदि। इनमें से सर्वाधिक शक्तिशाली रियासतें थीं - वेणाड, कोच्चि, कोषिक्कोड और कोलत्तुनाड। शासन का अधिकार भी उपर्युक्त चारों रियासतों को ही प्राप्त था। शेष रियासतों के शासक या तो उनके आश्रित थे या छोटे सामंती थे जो माटम्बी कहलाते थे। वे क्षत्रिय, ब्राह्मण और नायर जाति के थे। उन्हीं में से एक था कण्णूर का अरक्कल राजवंश जो इस्लाम धर्म को मानता था।


title: मध्यकालीन केरल

text: मध्यकाल में केरल की सामाजिक एवं राजनैतिक दृष्टि से नई तस्वीर सामने आयी। 18 वीं सदी में जब केरल पर ब्रिटिशों का अधिकार जमा तब मध्ययुग का अंत हो गया। 16 वीं और 17 वीं सदियाँ मध्यकाल का प्रमुख कालखण्ड था। तत्कालीन सामाजिक संरचना सामंती शासन व्यवस्था पर निर्भर थी। इस राज्य का अधिकार सामंतों के हाथ में था तथापि शासन की बागडोर नायर माटम्पियों के हाथ में थी। उनके पास अपने निजी सैनिक थे। वे सामाजिक व्यवस्था के अभिन्न अंग थे। इस काल में अनेक प्रकार के समर कलाओं का प्रशिक्षण दिया जाता था, उनमें से प्रमुख थीं - कलरिकल, अंकम, पोयत आदि। इनका प्रयोग आपसी युद्ध के वक्त किया जाता था। कुटिप्पका का अर्थ है पीढियों तक चलने वाली बदले की भावना। इन समर कलाओं का प्रयोग इन्हीं कुटिप्पका युद्धों में किया जाता था। उत्तर केरल में प्रचलित वडक्कन पाट्टुकल नामक लोकगीतों में इन सब का वर्णन मिलता है।


title: मध्यकालीन केरल

text: इस काल में न्याय पालन की व्यवस्था संबन्धी कोई लिखित सामग्री नहीं थी। प्रायः ब्राह्मणों को अपराध करने पर भी दण्ड नहीं दिया जाता था। अपराध को प्रमाणित करने केलिए 'सत्य परीक्षा' चलाई जाती थी। आरोपित व्यक्ति को उबले तेल में हाथ डुबोकर सत्य सिद्ध करना होता था। हाथ जल गया तो वह अपराधी माना जाता था। इस प्रकार उबले तेल में हाथ डलवाने की परीक्षा की व्यवस्था कतिपय मंदिरों में की गयी थी, जिनमें शुचीन्द्रम्, एट्टुमानूर, तिरुवलयनाटु और चेन्गन्नूर मंदिरों का नाम लिया जाता है।


title: मध्यकालीन केरल

text: इस काल में मातृसत्तात्मक दाय प्रथा का प्राधान्य था। जाति व्यवस्था का सर्वाधिक महत्त्व था। ज्ञान और अधिकार ब्राह्मणों की बपौती थी। नायर वर्ग प्रभावशाली था जो संख्या और सामरिक दृष्टि से महत्त्वपूर्ण था। मध्ययुगीन केरल समाज में अस्पृश्यता संबन्धी कुरीतियाँ और सामाजिक भेद भावना थी। दास प्रथा भी प्रचलित थी। मुसलमान और ईसाई दोनों धर्मावलंबियों का समाज में ऊँचा स्थान था। हिन्दू इतर धर्मावलंबियों में मलबार में मुसलमान प्रमुख थे तो दक्षिण केरल में ईसाई लोग।


title: मध्यकालीन केरल

text: जिस मध्यकाल में सामाजिक अनाचार, भीषण भेदभाव एवं ब्राह्मणों का आधिपत्य था उसी काल में सांस्कृतिक विकास भी हुआ। ज्योतिष गणित आदि वैज्ञानिक क्षेत्रों में नवजागरण हुआ। संगम ग्राममाधवन, वडश्शेरि परमेश्वरन आदि महान गणितज्ञ इसी काल में हुए। यही नहीं, इसी युग में मलयालम साहित्य की आधार शिला रखी गयी। मलयालम के आदिकाव्य 'रामचरितम' के कवि चीरामन, कण्णश्श कवि से लेकर तुंचत्तु एष़ुत्तच्छन तक के कवि इस काल में हुए।


title: मध्यकालीन केरल

text: वेणाड मध्यकालीन केरल का सबसे अधिक शक्तिशाली राज्य था। कुलशेखर साम्राज्य की दक्षिणी सीमा पर स्थित वेणाड 9 वीं शताब्दी में तिरुवनन्तपुरम और कोल्लम के बीच का छोटा सा इलाका मात्र था। तिरुवनन्तपुरम से दक्षिण की ओर का यह भूभाग आय राज्य के अंतर्गत आता था। 12 वीं शती में वेणाड को स्वतंत्र राज्य का पद मिला। राजा 'चिरवामूप्पन' और युवराजा 'तृप्पाप्पूर मूप्पन' कहलाते थे। कोल्लम का पनन्काव नामक स्थान चिरवामूप्पन का केन्द्र था। तिरुवनन्तपुरम के समीपवर्ती इलाके तृप्पाप्पूर को केन्द्र स्थान बनाकर युवराज ने श्री पद्मनाभ स्वामी मंदिर सहित सभी मंदिरों का शासन संभाला था। कहा जाता है कि वेणाड के प्रथम शासक अय्यनडिकल तिरुवटिकल थे। उन्होंने कोल्लम के तरीसा गिरजाघर में 849 ईं में एक ताम्रपत्र लेख लिखा। वह तरिसापळ्ळि चेप्पेड नाम से प्रसिद्ध है। लेकिन वेणाड के आरंभ के शासकों की बहुत कम जानकारी मिली है। अय्यनटिकल के पश्चात् श्री वल्लभन् कोता, गोवर्द्धन मार्ताण्डन आदि इस प्रदेश के शासक बने।


title: मध्यकालीन केरल

text: जब चोल सैनिकों ने युद्ध में राजधानी महोदयपुरम को जला दिया तब रामवर्मा कुलशेखरन् नामक कुलशेखर सम्राट उनका सामना करने के लिए कोल्लम गये। चोल सैनिकों के पीछे हटने पर उन्होंने वहीं डेरा डाल दिया। इसलिए उन्हें वेणाड राज्य का संस्थापक माना जा सकता है, ऐसा कुछ इतिहासकारों का कहना है कि पहले वेणाड तथा बाद में तिरुवितांकूर के राजाओं ने कुलशेखर पेरुमाल पदनाम स्वीकार किया था। वेणाड राजाओं की आगे की परंपरा इस प्रकार थी - कोता वर्मा (1102 - 1125), कोता केरल वर्मा अथवा वीर केरल वर्मा (1125 - 1155), वीर रवि वर्मा (1155 - 1165), आदित्य वर्मा (1165 - 1175), उदय मार्त्ताण्ड वर्मा (1175 - 1195), वीर राम वर्मा (1195 - 1205), वीर राम केरल वर्मा अथवा देवधरन केरल वर्मा (1205 - 1215), रवि केरल वर्मा (1215 - 1240), पद्मनाभ मार्ताण्ड वर्मा (1240 - 1253) और रवि वर्मा कुलशेखरन् (1299 - 1314)।


title: मध्यकालीन केरल

text: उपर्युक्त सभी राजाओं की राजधानी कोल्लम थी। उस युग में कोल्लम बहुत ही व्यस्त बन्दरगाह था। रवि वर्मा कुलशेखरन के शासन काल में वेणाड का अभूतपूर्ण विकास हुआ। उनके काल तक राज-परम्परा पितृसत्तात्मक प्रणाली का पालन करती थी। रवि वर्मा कुलशेखरन के बाद राज-परम्परा मातृ सत्तात्मक हो गई। इस परम्परा में सत्ता में आए प्रथम शासक थे वीर उदय मार्त्ताण्ड वर्मा (1314 - 1344)। इस राजवंश के शासकों के नाम इस प्रकार हैं - कुन्नुम्मेल वीर केरल वर्मा तिरुवटि (1344 - 1350), इरवि इरवि वर्मा (1350 - 1383), आदित्य वर्मा सर्वांगनाथन (1376 - 1388), चेरउदय मार्त्ताण्ड वर्मा (1383 - 1444), रवि वर्मा (1444 - 1458), वीरराम मार्त्ताण्ड वर्मा कुलशेखरन् (1458 - 1469), कोता आदित्य वर्मा (1469 - 1484), रवि रवि वर्मा (1484 - 1512), रवि केरल वर्मा (1512 - 1514), जयसिंह केरल वर्मा (1514 - 1516), भूतल वीर उदय मार्त्ताण्ड वर्मा (1516 - 1536), भूतलवीर रवि वर्मा, श्री वीर रवि वर्मा, आदित्य वर्मा (तीनों का शासन काल अज्ञात है), श्री वीर केरल वर्मा (1544 - 1545), रवि वर्मा (1545 - 1556), उण्णि केरल वर्मा, श्री वीर उदय मार्ताण्ड वर्मा, श्री वीर रवि वर्मा, आदित्य वर्मा, रामवर्मा, रवि वर्मा (1611 - 1863) इत्यादि। इस परम्परा के राजा रवि वर्मा (1611 - 1663) के शासन काल में तमिलनाडु के मधुरा के शासक तिरुमला नायक्कन ने वेणाड पर आक्रमण किया। यह आक्रमण वेणाड के नांचिनाड भूभाग पर किया गया था जो आज तमिलनाडु का हिस्सा है। यहाँ 'इरविक्कुट्टिप्पिळ्ळपोरू' नामक वेणाड के वीर राजा का प्रशस्ति गान किया गया है जिसने मधुरा के सैनिकों के विरुद्ध युद्ध किये वीर मृत्यु को प्राप्त हुए। रविवर्मा के काल में ही ब्रिटिश ईस्ट इंडिया कंपनी ने विष़िन्जम में एक व्यापारिक संस्था की स्थापना की।


title: मध्यकालीन केरल

text: रविवर्मा के शासन काल के उपरान्त शासक बने रवि वर्मा (1663 - 1672) और आदित्य वर्मा (1672 - 1677) अत्यंत दुर्बल थे। इन राजाओं का श्री पद्मनाभस्वामी मंदिर के राजा एट्टरयोगम से मत भेद हो गया। एट्टरयोगम ने मंदिर के अधिकारवाली भूमि का कर वसूल करने का अधिकार अष्ट दिशाओं के आठ नायर माटम्पियों (एट्टुवीट्टिल् पिळ्ळमार) को सौंप दिया। धार्मिक अधिकार प्राप्त एट्टरयोगम और राजनैतिक अधिकार प्राप्त एट्टुवीटर ने मिलकर के राजा को कडी चुनौती दी। राज्य गृहयुद्ध के कगार पर पहुँच गया। उस समय वेणाड की राजधानी कलक्कुळम् थी जो आज तमिलनाडु के अंतर्गत है।


title: मध्यकालीन केरल

text: रविवर्मा के बाल्यकाल में उनकी छोटी माँ उमयम्मा रानी ने सन् 1677 से सन् 1684 तक शासन किया। इसी काल में एक साहसी मुगल सरदार (मुकिलन्) ने वेणाड के दक्षिणी हिस्से पर आक्रमण किया। जब मुगल सरदार ने तिरुवनन्तपुरम को अधीन कर लिया तब रानी ने नेडुमन्गाड राजमहल में शरण ली। उस समय वडक्कन कोट्टयम् के केरल वर्मा ने सहायता पहुँचायी। बदले में रानी ने उन्हें वेणाड का दत्तक पुत्र बनाकर इरणियल राजकुमार को मान्यता प्रदान की। तिरुवट्टार के युद्ध में केरल वर्मा ने मुगल सरदार का वध किया। इस युद्ध के उपरान्त केरल वर्मा रानी उमयम्मा के परामर्शदाता बने। उनकी नीतियों से नायर समुदाय के लोग रुष्ट हुए। अतः 1696 में उन्होंने षड़यंत्र रचकर केरल वर्मा को मरवा दिया। वेणाड में केरल वर्मा ने ही पुलप्पेटि और मण्णाप्पेटि जैसी कुरितियाँ बंद कर दी गयी थी।


title: मध्यकालीन केरल

text: उमयम्मा रानी के बाद शासन करनेवाले राजा थे रवि वर्मा (1684 - 1718), आदित्य वर्मा (1718 - 1721) और राम वर्मा (1721 - 1729)। मधुरा के नायक्कर वंश के राजाओं के आक्रमण से वेणाड शिथिल हो गया। 1697 में मधुरा सैनिकों ने वेणाड को बुरी तरह हराया। उसने वेणाड पर कई बन्धन डाले, कई नियम थोप दिये। नान्चिनाड के कृषकों को इसका दुष्परिणाम भुगतना पडा। कर वसूल करनेवाले अधिकारियों ने भूमिहीन कृषकों का खून ही चूस लिया। रामवर्मा के शासन काल में अधिकारी और भूमिहीन कृषकों के बीच अनेक झगड़े हुए। एट्टरयोगम और एट्टुवीट्टिल पिळ्ळै दोनों राजा के विरुद्ध खडे हो गये। अपने अधिकार को बनाये रखने के लिए राजा ने ब्रिटिश ईस्ट इंडिया कंपनी (1723) तथा मधुरा के नायक्करों (1726) के साथ समझौता कर लिया। ये घटनाएँ मार्ताण्ड वर्मा द्वारा अधिकार ग्रहण करने तथा तिरुवितांकूर के बनने का कारण बनीं।


title: मध्यकालीन केरल

text: कोजीकोड या कोष़िक्कोड' मध्यकालीन केरल के बड़े प्रांतों में से एक था। कोष़िक्कोड के राजा सामूतिरि नाम से जाने जाते थे। सन् 1498 में पुर्तगाली नाविक वास्को द गामा कोष़िक्कोड़ के पास काप्पाड में जहाज़ से उतरा। यही काल था जब सामूतिरि का शासन था। इस घटना से भारत में दीर्घकालीन यूरोपीय शासन का श्रीगणेश हुआ। केरलीय संस्कृति को कोष़िक्कोड और सामूतिरि की महत्वपूर्ण देन है।


title: मध्यकालीन केरल

text: ईसा की तेरहवीं शताब्दी से ही कोष़िक्कोड शक्तिशाली राज्य के रूप में विकसित हुआ। कुलशेखर साम्राज्य काल में कोष़िक्कोड और उसके आस पास का स्थान पोलनाड का भूभाग था, जिस पर पोरलातिरियों का शासन चल रहा था। उस काल में मलप्पुरम जिले के नेटियिरुप्पु के एराडियों ने समुद्र व्यापार पर कब्ज़ा करने के लिए पोरलातिरियों के साथ कई बार लडाईयाँ लडीं। एराडियों ने पोलनाड पर अधिकार जमाकर नेटियिरुप्प छोड़कर कोष़िक्कोड को अपना केन्द्र बनाया। नेटियिरुप्पु से कोष़िक्कोड के इस सम्बंध का परिणाम था कि कोष़िक्कोड राजवंश को नेटियिरुप्प स्वरूपम नाम मिला। 14 वीं शताब्दी तक कोष़िक्कोड मज़बूत राज्य बन चुका था।


title: मध्यकालीन केरल

text: कोष़िक्कोड बन्दरगाह के विकास से सामूतिरियों के शासन को बल दिया। कोष़िक्कोड से विदेशों में मसाले व कपडे का निर्यात होता था। विदेशी जहाज़ निर्बाध रूप से कोष़िक्कोड आते जाते थे। अरब व चीनी लोग ही वैदेशिक व्यापारियों में प्रमुख थे। व्यापारों का एकाधिकार अरबों को प्राप्त था। इन व्यापारिक संबन्धों ने कोष़िक्कोड को आर्थिक व सैनिक क्षेत्र में उन्नत बनाया।


title: मध्यकालीन केरल

text: सामूतिरि साम्राज्य के विकास होने पर सामूतिरियों ने बेप्पूर, परप्पनाड, वेट्टत्तुनाड, कुरुम्ब्रनाड आदि पडोसी राज्यों को अपने अधीन कर लिया, लेकिन वल्लुवनाड के राजा (वल्लुवक्कोनातिरि) ने सामूतिरि के आधिपत्य को मान्यता नहीं दी। उन दिनों भारतप्पुष़ा नामक नदी के तट पर स्थित तिरुनावाया में आयोजित महोत्सव मामांकम (माघमकम्) के संरक्षक का पद वल्लुवनाट्ट राजा को ही प्राप्त था। इस पद का बड़ा राजनैतिक महत्त्व था, अतः इसे प्राप्त करने के लिए सामूतिरि ने वल्लुवनाड पर धावा बोल दिया। पन्नियूर और चोव्वरा नामक नंबूतिरि ग्रामों के बीच के प्रतिद्वन्द्व में सामूतिरि ने चोव्वरा का साथ देकर पन्नियूर से युद्ध किया। वल्लुवक्कोनातिरि ने पन्नियूर का पक्ष लिया। सामूतिरि ने वल्लुवनाड को परास्त कर मामांकम् के संरक्षक का पद ले लिया। तत्पश्चात् सामूतिरि ने कोच्चि राज्य में चल रहे छोटे - बडों के विवाद में हस्तक्षेप किया। सन् 1498 में जब पुर्तगाली केरल पहुँचे तब सामूतिरि उत्तर केरल के सर्वाधिक शक्तिशाली राजा थे। सामूतिरि ने अपने सबसे बड़े शत्रु कोलत्तनाड को भी अपना अनुयायी बना लिया था।


title: मध्यकालीन केरल

text: सन् 1498 में जब वास्को द गामा केरल पहुँचे तब सामूतिरि ने उनका हार्दिक स्वागत किया। सन् 1500 में दूसरा पुर्तगाली दल पहुँचा जिसके नेता थे पेद्रो आलवरस कब्राल। सामूतिरि ने उन्हें कोष़िक्कोड में व्यापार केन्द्र स्थापित करने की अनुमति दी। लेकिन पुर्तगलियों ने अरब व्यापारियों के एकाधिकार को समाप्त करने के उद्देश्य से उन पर चढाई की जिससे सामूतिरि पुर्तगलियों का विरोध करने लगे। प्रांतीय लोगों ने पुर्तगालियों का व्यापार केन्द्र ध्वस्त कर दिया तो कब्राल कोच्चि पहुँचा। कोच्चि में व्यापार सम्बन्ध सुदृढ करने के बाद कब्राल कण्णूर की ओर बढा तो कोष़िक्कोड की नाविक सेना ने कब्राल के दल पर आक्रमण किया।


title: मध्यकालीन केरल

text: जब वास्को द गामा सन् 1502 में पुनः भारत पहुँचा तब उन्होंने सामूतिरि से भेंट की। किन्तु सामूतिरि के मन में पुर्तगालियों के प्रति जो वैरभाव था वह कुछ कम नहीं हुआ था। उन्होंने कोष़िक्कोड से अरब व्यापारियों को निकाल देने की गामा की माँग पर सामूतिरि ने ध्यान नहीं दिया। लेकिन कोच्चि का पुर्तगाली प्रेम सामूतिरि को खटकता था, इसलिए उन्होंने कोच्चि से पुर्तगालियों को राज्य से निकाल देने की माँग की। किन्तु कोच्चि के महाराजा ने सामूतिरि की माँग को अनसुना कर दिया। परिणाम स्वरूप सन् 1503 के मार्च को कोष़िक्कोड सेना ने कोच्चि की तरफ प्रस्थान किया। पुर्तगालियों से सहायता मिलने पर भी कोच्चि को हार का सामना करना पड़ा। कोच्चि के महाराजा ने भागकर इलंकुन्नप्पुष़ा मंदिर में शरण ली। सितम्बर में पुर्तगाली सेना सहायता के लिए पहुँच गयी। उसने कोष़िक्कोड को परास्त कर कोच्चि राजा को पुनः गद्दी पर बिठाया। सामूतिरि ने 1504 में पुनः आक्रमण किया किन्तु इस बार उसे पराजित होना पड़ा। सामूतिरि के अधीन कोडुंगल्लूर प्रान्त को पुर्तगलियों ने जीत लिया।


title: मध्यकालीन केरल

text: मध्ययुगीन केरल में यदि कोई पुर्तगालियों का सामना कर सका तो वह मात्र सामुतिरि ही थे। पुर्तगालियों के अधीनस्थ प्रदेशों के प्रतिनिधि बनकर 1505 में फ्रान्सिस्को अलमेयदा पहुँचे। उन्होंने कण्णूर और कोच्चि में किले बनवाये। राजा कोलत्तिरि ने पुर्तगालियों से मित्रता की। परंतु सामूतिरि की प्रेरणा से कोलत्तिरि पुर्तगालियों के विरुद्ध हो गये। सामूतिरि के सैनिकों ने कई बार पुर्तगालियों का सामना किया।


title: मध्यकालीन केरल

text: सामीतिरि की इस शक्ति के पीछे वह नाविक सेना थी जिसका नेतृत्व कुंजालि मरक्कार कर रहे थे। कुंजालि द्वारा किया गया युद्ध केरल के इतिहास का स्वर्णिम अध्याय है। सन् 1531 में वेट्टत्तुनाड के चालियम में पुर्तगालियों द्वारा बनवाया गया किला सामूतिरि के सामने कड़ी चुनौती बन गया। सन् 1540 में सामूतिरि और पुर्तगालियों के बीच अस्थाई रूप में युद्ध बन्द करने केलिए संधि हुई। लेकिन कोच्चि और वडक्कुमकूर के बीच हुए विवादों में पुर्तगालियों के हस्तक्षेप के कारण पुनः युद्ध (1550) छिड गया। जब सामूतिरि के मित्र वडक्कुमकूर महाराजा का वध किया गया तो सामूतिरि ने कोच्चि पर आक्रमण किया। पुर्तगाली सैनिकों ने कोच्चि का पक्ष लिया और सामूतिरि पर आक्रमण किया। 1555 में पुनः शान्ति कायम हुई लेकिन अगले वर्ष कोलत्तिरि ने सामूतिरि की सहायता से पुर्तगालियों के कण्णूर दुर्ग पर कब्ज़ा कर लिया।


title: मध्यकालीन केरल

text: सामूतिरि ने बीजापुर और अहमदनगर के सुल्तानों से मैत्री स्थापित कर सन् 1570 में पुर्तगालियों पर चढाई की। सन् 1571 में कोष़िक्कोड की सेना ने कुंजालियों के नेतृत्व में चालियम दुर्ग को अधीन कर लिया। नौ सैनिक युद्ध में कुंजालियों ने पुर्तगलियों को कई बार हराया। इस तरह वे अप्रतिम शक्तिशाली बन गये। पराजित पुर्तगलियों ने सन् 1571 में सामूतिरि से पोन्नानि में व्यापार गृह बनाने की अनुमति प्राप्त कर ली। कुंजालियों की बढ़ती शक्ति देखकर सामूतिरि असंतुष्ट हो गये थे। अतः सन् 1588 में सामूतिरि ने पुर्तगलियों को अपना केन्द्र स्थापित करने की अनुमति दी। सन् 1600 ईं में पुर्तगलियों के सहयोग से सामूतिरि ने कुंजालि के दुर्ग पर आक्रमण कर दिया। क्षमा दान देने के वचन के उपरान्त कुंजालि ने पराजय स्वीकार की। लेकिन सामूतिरि ने वचन का उल्लंघन कर कुंजालि को पुर्तगलियों के सुपुर्द कर दिया। पुर्तगलियों ने कुंजालि और उनके अनुयायियों को गोवा ले जाकर मार डाला। लेकिन कुंजालियों को खात्मा किए जाने पर भी केरल पर पुर्तगाली अधीशत्व समाप्त हो गया। डचों ने उन्हें सत्ता से बाहर कर अपनी प्रभुता स्थापित की। तदनन्तर डचों से सामूतिरियों की कई लडाइयाँ हुईं। 1755 ईं में सामूतिरि ने डचों के अधीनस्थ कोच्चि प्रदेश पर अधिकार जमा लिया।


title: मध्यकालीन केरल

text: यद्यपि अब तक कोष़िक्कोड राज्य अत्यंत शक्तिशाली हो गया था, किन्तु 18 वीं शताब्दी में मैसूर के आक्रमण से कोष़िक्कोड राज्य धराशायी हो गया। हैदर अली और पुत्र टीपू सुलतान के आक्रमण के सामने सामूतिरि टिक नहीं सके। 1766 में हैदर के सिपाहियों ने उत्तरी केरल में प्रवेश कर कटत्तनाट और कुरुम्बनाट को अपने अधीन कर लिया। जब मैसूर सैनिक कोष़िक्कोड की तरफ आगे बढ़े तो सामूतिरि ने परिजनों को पोन्नानि भेजकर आत्महत्या कर ली।


title: मध्यकालीन केरल

text: इस तरह टीपू सुलतान के हाथ में कोष़िक्कोड आ गया। लेकिन जब टीपू को श्रीरंग पट्टणम् संधि (1792) के तहत ब्रिटिशों के सामने हथियार डालना पडा तब कोष़िक्कोड समेत संपूर्ण मलबार क्षेत्र ब्रिटिशों के अधीन हो गया। सन् 1956 तक मलबार ब्रिटिश निर्मित मद्रास राज्य का एक जिला मात्र था। जब केरल राज्य का गठन हुआ (सन् 1956 में) तब मलबार को केरल राज्य में मिलाया गया।


title: मध्यकालीन केरल

text: उत्तरी मलबार को कोलत्तुनाड कहा जाता था। संघमकाल में यह प्रदेश नन्ना राजवंश के अधीन था जिसकी राजधानी एष़िमला थी। नौवीं शती से बारहवीं शती तक उत्तरी मलबार के वयनाड, तलश्शेरि आदि क्षेत्र जब कुलशेखर राजाओं के अधीन थे तब कासरकोड और चिराक्कल क्षेत्र मूषक वंश द्वारा शासित था जिसकी राजधानी एष़िमला के समीप थी। नन्ना राजवंश को मूषक वंश का उत्तराधिकारी कहा जाता है। कतिपय इतिहासकारों के अनुसार मूषक राज्य कुलशेखरों के राज्यकाल में ही एक स्वतंत्र राज्य रहा होगा। बताया जाता है कि कुलशेखर साम्राज्य के पतन के बाद ही मूषक स्वतंत्र राज्य बना था। 14 वीं शताब्दी में कोलत्तुनाड नाम से जो भूभाग विख्यात हुआ वह मूषक राज्य था। राजाओं के लिए कोलत्तिरि (यूरोपियों के अनुसार कोलस्त्री) संबोधन था। संस्कृत में 'कोलम' से तात्पर्य है 'नाव'। कोलत्तिरियों ने नाव को अपना राज्य चिह्न बनाया था। मारको पोलो ने (13 वीं शती) अपने यात्रावृत्त में कोलत्तुनाड को 'एलि राज्य' (मूषिका राज्य) नाम से प्रस्तुत किया है। यही राज्य उत्तर में नेत्रावती नदी से लेकर दक्षिण में कोराप्पुष़ा (नदी) तक तथा पूर्व में कुटक पहाडी से पश्चिम अरब सागर तक फैल गया। कुम्बला, नीलेश्वरम, वटक्कन कोट्टयम, कटत्तनाड इत्यादि क्षेत्र कोलत्तुनाड के अंतर्गत आ गये।


title: मध्यकालीन केरल

text: सन् 1725 में फिरंगियों ने मय्यष़ि (माहि) को अपने अधीन कर लिया। 1732 में जब कर्नाटक के इक्कोरिनायकों ने कोलत्तुनाड पर आक्रमण किया तो ब्रिटिशों ने धर्मपट्टणम पर अधिकार जमा कर ही किया था। अरक्कल अलि राजा का निमंत्रण पाकर हैदर अली सेना समेत पहुँचा और सन् 1766 में हैदर अली की सेना ने कोलत्तुनाड पर चढाई की। इस युद्ध में राजा मारा गया। राजपरिवार ने पहले तलश्शेरि (जहाँ ब्रिटिशों का कारखाना और दुर्ग है) में और बाद में तिरुवितांकूर में शरण ली। सन् 1766 में कर देने की व्यवस्था में हैदर अली ने निकटस्थ उत्तराधिकारी को कोलत्तिरि पद पर बिठाया। कोलत्तिरि ने ब्रिटिशों के अधीनस्थ धर्मटम पर आक्रमण (1788) किया और आक्रमण के दौरान वह मारा गया।


title: मध्यकालीन केरल

text: मार्च 1792 को जब मलबार ब्रिटिशों के अधीन हो गया तब ब्रिटिशों ने कोलत्तिरि को पेंशन प्रदान की। कोलत्तुनाड के राजाओं का क्रमबद्ध इतिहास प्राप्त नहीं हो पाया है। कुछ प्रसिद्ध कोलत्तिरियों के जो नाम साहित्यिक कृतियों में आये हैं वे इस प्रकार हैं - राघवन (14 वीं शती), केरल वर्मा (1423 - 1446), रामवर्मा (1443 में मृत्यु), उदय वर्मन (1446 - 1475), रविवर्मा (16 वीं शती)।


title: मध्यकालीन केरल

text: 18 कृष्णगाथा के रचयिता चेरुश्शेरि उदयवर्मन के आश्रित कवि थे। चेरुश्शेरि ने लिखा है कि उदयवर्मन के आदेशानुसार ही उन्होंने 'कृष्णगाथा' की रचना की थी। 16 वीं शती में जिस समय केरल में पुर्तगलियों का अधिकार जम रहा था उस समय कोलत्तिरि राजवंश सामूतिरि के अधीन था।


title: मध्यकालीन केरल

text: 17 वीं सदी के अंत तक कोलत्तुनाड के अंतर्गत कई रियासतों का उदय हुआ। इनमें कडत्तुनाड, (वडक्कन) कोट्टयम्, अराक्कल, नीलेश्वरम्, रण्डुतरा आदि प्रमुख थे। कुछ कोलत्तिरि शासकों ने मातृ सत्तात्मक प्रथा का पालन न करके अपने राज्य को अपनी पत्नी तथा संतानों में बाँट दिया। इसी कारण अनेक रियासतें बनीं। कोलत्तिरि राजवंश की विभाजित शाखाएँ निम्नलिखित थीं - पल्लिक्कोविलकम, उदयमंगलम कोविलकम्, चिरक्क्ल कोविलकम् आदि।


title: मध्यकालीन केरल

text: 1498 में जब वास्को द गामा कोष़िक्कोड से लौटने लगा तो वे कोलत्तिरि से मिले और उनके क्षेत्र में व्यापार का एकाधिकार प्राप्त कर लिया। 1502 में वास्को द गामा जब दुबारा भारत आया तो कोलत्तिरि ने कण्णूर प्रान्त में भण्डार गृह बनवाने की अनुमति दे दी। सन् 1505 में पुर्तगलियों ने कोलत्तिरि से अनुमति लेकर कण्णूर दुर्ग (सेन्ट अंजलो दुर्ग) का निर्माण किया। सामूतिरि के प्रति शत्रुता के कारण कोलत्तिरि ने पुर्तगलियों से अच्छा संबन्ध स्थापित किया। परिणामतः कोलत्तिरि का अरबों के साथ व्यापारिक संबन्ध टूट गया। किन्तु जब उन्होंने देखा कि पुर्तगली अत्याचार कर रहे हैं और लोगों को धर्म परिवर्तन केलिए विवश कर रहे हैं, तो कोलत्तिरि ने सामूतिरि और कुंजालि मरक्कारों से संधि कर ली और पुर्तगलियों के विरुद्ध लड़ने को सन्नद्ध हुए। सन् 1663 में डच्चों ने कण्णूर दुर्ग को अपने अधीन कर कोलत्तुनाड के साथ स्नेह संबन्ध स्थापित किया।


title: न्टङ्की राष्ट्रीय उद्यान

text: न्टंकी राष्ट्रीय उद्यान नागालैंड, भारत के पेरेन जिले में स्थित एक वन्यजीव उद्यान है। उद्यान में रहने वाले प्राणियों में दुर्लभ हूलॉक गिब्बन, सुनहरा लंगूर, धनेश, पाम सिवेट, ब्लैक स्टॉर्क, बाघ, व्हाइट ब्रॅस्टेड किंगफ़िशर, गोह, अजगर और भालू हैं।


title: आनन्द राज आनन्द

text: आनन्द राज आनन्द () एक भारतीय संगीत निर्देशक ,पार्श्वगायक ,फ़िल्म स्कोरर तथा गीतकार और रचनाकार है जो हिन्दी चलचित्र उद्योग से जुड़े हुए हैं।


title: लालजी वर्मा

text: लालजी वर्मा (जन्म 5 जनवरी 1955) बहुजन समाज पार्टी से भारतीय राजनेता हैं। वर्तमान में वो अम्बेडकर नगर के कटेहारी से उत्तर प्रदेश के विधायक हैं।


title: लालजी वर्मा

text: वर्मा का जन्म भारतीय राज्य उत्तर प्रदेश के मोहीद्दिनपुर के एक गाँव में 5 जनवरी 1955 को कुर्मी हिन्दू परिवार में हुआ।


title: लालजी वर्मा

text: वर्मा का विवाह शोभवती वर्मा से हुआ जिनके एक पुत्र और दो पुत्रियाँ हैं। उनके पुत्र ने 14 मार्च 2018 को आत्महत्या कर ली।


title: मॅलानिशिया

text: मॅलानिशिया ओशिआनिया का एक उपक्षेत्र है जो प्रशांत महासागर के पश्चिमी भाग से लेकर आराफ़ूरा सागर तक और फिर पूर्व में फ़िजी तक का इलाक़ा है। इसमें ऑस्ट्रेलिया के उत्तर और उत्तर-पूर्व के कई द्वीप शामिल हैं, जैसे के नया गिनी, फ़िजी, सोलोमन द्वीपसमूह, वानुअतु, वग़ैराह।


title: मॅलानिशिया

text: "मॅलानिशिया" का नाम यूनानी भाषा के दो शब्दों को जोड़ने से आता है - "मेलास" (μέλας) यानि "काला" और "निसोस" (νῆσος) यानि "द्वीप"। इसलिए "मॅलानिशिया" के नाम का मतलब "काले द्वीप" है, जो इन द्वीपों पर रहने वाली मानव जातियों की काली त्वचा की तरफ़ एक इशारा है। यह नाम फ़्रांसिसी नौसैनिक नेता और खोजक झ़ूल द्युमाँ दूरवीय (Jules Dumont d'Urville) ने १८३२ में पोलिनिशिया और इस क्षेत्र में अंतर बताने के लिए गढ़ा था क्योंकि इन दोनों इलाक़ों के लोग पड़ौसी तो हैं लेकिन इनकी जातियां एक-दुसरे से कुछ भिन्न हैं।


title: मॅलानिशिया

text: इतिहासकारों का मानना है के मॅलानिशिया के मूल निवासी आधुनिक युग में पापुई भाषाओं को बोलने वाले लोगों के पूर्वज थे। यह मूल मॅलानिशियाई लोग कई द्वीपों पर फैले हुए थे जिसमें सोलोमोन द्वीप समूह भी शामिल था। आज से लगभग ४००० साल पूर्व इन मूल निवासियों का ऑस्ट्रोनेशियाई लोगों के साथ सम्पर्क हुआ। माना जाता है के यह पहला सम्पर्क नया गिनी के उत्तरी तट पर या उस से उत्तर के कुछ द्वीपों पर हुआ। इसके बाद मॅलानिशिया की भाषा, संस्कृति और जाती में कुछ ऑस्ट्रोनेशियाई मिश्रण भी हुआ जो आज के मॅलानिशियाई लोगों में देखा जाता है।


title: भूप्रावार

text: भूप्रावार या मैन्टल () या प्रावार भूविज्ञान में किसी पथरीले ग्रह या प्राकृतिक उपग्रह की एक परत को कहते हैं। यह सबसे बाहरी भूपटल (क्रस्ट) नामक परत के नीचे लेकिन भूकेन्द्र के ऊपर और उसे ढके हुए होती है। भूपटल के मुक़ाबले में भूप्रावार परत बहुत मोटी होती है। हमारी पृथ्वी में भूप्रावार लगभग २,९०० किमी मोटी है और यह पृथ्वी के कुल घनफल (वोल्यूम) का ८४% भाग इसी में सम्मिलित है।


title: आंकिक पुस्तकालय

text: आंकिक पुस्तकालय इन्टरनेट के पुस्तकालय है। आंकिक पुस्तकालय मे विद्या योगदान होता है पुस्तकों को आनलाइन उपलब्ध कराने का एक प्रकल्प है।


title: एतिकाफ़

text: एतिकाफ़ (एतकाफ, इंग्लिश: Iʿtikāf) अरबी भाषा का शब्द है, जिसका अर्थ है ठहर जाना और ख़ुद को रोक लेने के हैं। इस्लामी शरीयत की शब्दावली में एतिकाफ़ रमज़ान के आख़िरी अशरा (दस दिन) में इबादत (उपासना) के मक़सद से मस्जिद मैं ठहरे रहने को कहते हैं।


title: एतिकाफ़

text: नगर में से कोई एक एतिकाफ करले तो सबकी तरफ से हो जाता है, घनी आबादी के कारण मौहल्ले से किसी एक का करना ज़रूरी बताया जाता है।


title: एतिकाफ़

text: क़ुरआन में बयान शबेक़द्र की रात को मुस्लिम समुदाय में रमज़ान की आखरी दस रातों में होने की मान्यता है। इस लिए आस्थावान मुसलमान लगातार दस दिन मस्जिद में रह कर रात दिन इबादत करते हैं जिस से वो रात किसी भी दिन हो, वो दिन उपासना से चूक न जाएं।


title: एतिकाफ़

text: “निःसंदेह हमने इस (क़ुरआन) को क़द्र की रात में उतारा है। और तुम्हें क्या मालूम कि क़द्र की रात क्या हैॽ क़द्र की रात हज़ार महीने से उत्तम है। उसमें फ़रिश्ते और रूह (जिब्रील) अपने रब की आज्ञा से उतरते हैं हर महत्वपूर्ण कार्य को पूरा करने के लिए। वह पूर्णतः शान्ति की रात है जो फ़ज्र (उषाकाल) के उदय होने तक रहती है।” [ क़ुरआन, सूरतुल-क़द्र :97:1-5]


title: एतिकाफ़

text: ”(ऐ रसूल वह वक्त भी याद दिलाओ) जब हमने ख़ानए काबा को लोगों के सवाब और पनाह की जगह क़रार दी और हुक्म दिया गया कि इबराहीम की (इस) जगह को नमाज़ की जगह बनाओ और इबराहीम व इसमाइल से अहद व पैमान लिया कि मेरे (उस) घर को तवाफ़ और एतिकाफ़ और रूकू और सजदा करने वालों के वास्ते साफ सुथरा रखो" (क़ुरआन 2:125)“


title: एतिकाफ़

text: मुहम्मद (सल्लल्लाहु अलैहि व सल्लम) ने एक बार पहले रमजान से लेकर रमजान की बीसवीं तक एतिकाफ़ करने के बाद कहा: मैं ने शबे क़द्र की तलाश के लिए रमजान के पहले असरे(दस दिन) का एतिकाफ़ (मस्जिद में रात दिन इबादत करना) किया फिर बीच के अशरे का एतिकाफ़ किया फिर मुझे बताया गया कि शबे कदर आखरी असरे में है सो तुम में से जो शख्स मेरे साथ एतिकाफ़ करना चाहे वह कर ले। (सही मुस्लिम, पृष्ठ 594, हदीस 1168)<br>


title: एतिकाफ़

text: ’’मुहम्मद (सल्लल्लाहु अलैहि व सल्लम) की बीवी आईशा से रिवायत है कि मुहम्मद रमज़ान उल-मुबारक के आख़िरी अशरे (10 दिन) में एतिकाफ़ किया करते थे यहां तक कि आप का विसाल हुआ। फिर आपके बाद आपकी अजवाज-ए-मतहरात (बीवीयां एतिकाफ़ करती रहीं।' ये हदीसमु त्तफ़िक़ अलैह है।


title: काशिकावृत्ति

text: संस्कृत व्याकरण के अध्ययन की दो शाखाएँ हैं - नव्य व्याकरण, तथा प्राचीनव्याकरण। काशिकावृत्ति प्राचीन व्याकरण शाखा का ग्रन्थ है। इसमें पाणिनिकृत अष्टाध्यायी के सूत्रों की वृत्ति (संस्कृत : अर्थ) लिखी गयी है। इसके सम्मिलित लेखक जयादित्य और वामन हैं। सिद्धान्तकौमुदी से पहले काशिकावृत्ति बहुत लोकप्रिय थी, फिर इसका स्थान सिद्धान्तकौमुदी ने ले लिया। आज भी आर्यसमाज के गुरुकुलों मे इसी के माध्यम से अध्ययन होता है।


title: काशिकावृत्ति

text: काशिकावृत्ति, पाणिनीय "अष्टाध्यायी" पर 7वीं शताब्दी ई. में रची गई प्रसिद्ध वृत्ति। इसमें बहुत से सूत्रों की वृत्तियाँ और उनके उदाहरण पूर्वकालिक आचार्यों के वृत्तिग्रंथों से भी दिए गए हैं। केवल महाभाष्य का ही अनुसरण न कर अनेक स्थलों पर महाभाष्य से भिन्न मत का भी प्रतिपादन हुआ है। काशिका में उद्धृत वृत्तियों से प्राचीन वृत्तिकारों के मत जानने में बड़ी सहायता मिलती है, अन्यथा वे विलुप्त ही हो जाते। इसी प्रकार इसमें दिए उदाहरणों प्रत्युदाहरणों से कुछ ऐसे ऐतिहासिक तथ्यों की समुपलबिध हुई है जो अन्यत्र दुष्प्राप्य थे। इस ग्रंथ की एक विशेषता यह भी है इसमें गणपाठ दिया हुआ है जो प्राचीन वृत्तिग्रंथों में नहीं मिलता।


title: काशिकावृत्ति

text: 'काशिका' शब्द के दो अर्थ हो सकते हैं। प्रथम अर्थ के अनुसार, 'काशिका' 'काश्' धातु से निष्पन्न है इसलिये काशिका का अर्थ 'प्रकाशित करने वाली' या 'प्रकाशिका' हुआ (काश् में ही प्र उपसर्ग जोड़ने से प्रकाश बनता है)। काशिका के व्याख्याता हरदत्त के अनुसार दूसरी व्याख्या यह यह है कि काशिका की रचना काशी में हुई थी इसलिये इसे काशिका कहा गया ("काशीषु भवा काशिका")।


title: काशिकावृत्ति

text: यह जयादित्य और वामन नाम के दो विद्वानों की सम्मिलित कृति है। चीनी यात्री इत्सिंग और भाषावृत्ति-अर्थविवृत्ति के लेखक सृष्टिधराचार्य, दोनों ने काशिका को न केवल जयादित्य विरचित लिखा है, वरन् अनेक प्राचीन विद्वानों ने काशिका के उद्धरण देते समय जयादित्य और वामन दोनों का उल्लेख किया है। उनके अपने-अपने लिखे अध्यायों पर भी प्रकाश डाला गया है। प्रौढ़ मनोरमा की शब्दरत्नव्याख्या में प्रथम, द्वितीय, पंचम तथा षष्ठ अध्याय जयादित्य के लिखे एवं शेष अंश वामन का लिखा बतलाया गया है। परंतु काशिका की लेखनशैली को ध्यानपूर्वक देखने से प्रतीत होता है कि आरंभ के पाँच अध्याय जयादित्य विरचित हैं और अंत के तीन वामन के लिखे हैं। कुछ ठोस प्रमाणों के आधार पर यह मान लिया गया है कि जयादित्य और वामन ने संपूर्ण अष्टाध्यायी पर अपनी भिन्न-भिन्न संपूर्ण वृत्तियों की रचना की थी। पर यह अभी रहस्य ही है कि कब और कैसे कुछ अंश जयादित्य के और कुछ वामन के लेकर यह काशिका बनी। फिर भी यह प्रमाणित है कि वृत्तियों का यह एकीकरण विक्रम संवत् 700 से पूर्व ही हो चुका था।


title: काशिकावृत्ति

text: काशिका पर बहुत से विद्वानों ने व्याख्याग्रंथ लिखे हैं। प्रमुख व्याख्याकार ये हैं : जिनेंद्रबुद्धि, इंदुमित्र, महान्यासकार, विद्यासागर मुनि, हरदत्त मिश्र, रामदेव मिश्र, वृत्तिरत्नाकर और चिकित्साकार।


title: भरतपुर मंडल

text: भारत के राजस्थान प्रान्त को प्रशासन की सुविधा के लिए ७ मंडलों में विभाजित किया गया है। इनमें से एक भरतपुर मंडल है। भरतपुर मंडल में भरतपुर, धौलपुर, करौली, सवाई माधोपुर जिले हैं।


title: जनमसाखी

text: जनमसाखी (संस्कृत: जन्मसाक्षी) उन रचनाओं को कहते हैं जो सिखों के प्रथम गुरु गुरु नानक का जीवनचरित हैं। पंजाबी साहित्य में जनमसाखियों का बड़ा महत्वपूर्ण स्थान है। गुरु नानक के देहान्त के बाद समय-समय पर ऐसी रचनाएँ होती रहीं हैं।


title: जनमसाखी

text: व्यापक अर्थ में किसी भी महापुरुष के आध्यात्मिक जीवन वृत्तान्त को जनमसाखी कहते हैं, जैसे 'कबीर जी की जनमसाखी', रैदास जनमसाखी आदि। त्रिलोचन सिंह बेदी के अनुसार १६वीं-१७वीं शताब्दी में रची गयीं कुछ जनमसाखियाँ ये हैं-


title: जनमसाखी

text: इनमें अधिक महत्वपूर्ण साखियाँ ये हैं- 1) पुरातन जनमसाखी, 2) आदि साखीआं, 3) मिहरबान वाली जनमसाखी, 4) भाई बाले वाली जनमसाखी, 5) गिआन रतनावली। अनुमान लगाया जाता है कि इन जनमसाखियों की गिनती 20-30 रही होगी पर बाद में इनकी संख्या 575 हो गई है।


title: दक्षिण कोसल

text: दक्षिण कोसल, प्राचीन भारत के एक क्षेत्र विशेष को कहते थे जो वर्तमान छत्तीसगढ़ तथा पश्चिमी उड़ीसा कहलाता है।


title: चरवाहा विद्यालय

text: चरवाहा विद्यालय , राष्ट्रिय जनता दल के वर्तमान अध्यक्ष लालू प्रसाद यादव का एक प्रयोग, जिसने दुनिया का ध्यान अपनी ओर आकर्षित किया. शिक्षा के प्रति अलख जगाने वाली यह प्रतीकात्मक योजना लालू प्रसाद यादव के साथ आज भी जुड़ी हैं. उनके द्वारा आरम्भ की गई सभी योजनाओं में “चरवाहा विद्यालय” की चर्चा सबसे अधिक होती हैं. चरवाहा विद्यालय ने यूनिसेफ सहित अमरीका और जापान के शोधार्थियों का ध्यान अपनी ओर खिंचा था. कालांतर में, बिहार के चुनावी मौसम में इसकी चर्चा जरूर होती हैं. यह इस योजना की प्रासंगिकता को इंगित करती हैं.


title: चरवाहा विद्यालय

text: बिहार के तत्कालीन मुख्यमंत्री लालू प्रसाद यादव ने, 23 दिसम्बर 1991 को, देश का पहला चरवाहा विद्यालय खुलवाया था. यह में मुजफ्फरपुर के तुर्की में 25 एकड़ की जमीन में स्थापित की गई थी. वंचित तबके के बच्चो को शिक्षित करने की इस अनोखी पहल की तारीफ दुनिया भर में हुई थी. इस योजना में जान फूंकने के लिए, लालू प्रसाद ने नारा दिया था, ओ गाय-भैंस चराने वालों, ओ सूअर-बकरी चराने वालों, ओ घोंघा चुनने वालों; पढ़ना-लिखना सिखों. तुर्की के बाद दूसरा चरवाहा विद्यालय रांची के पास झीरी में खोली गई थी.


title: चरवाहा विद्यालय

text: लालू प्रसाद यादव के शासन काल में कुल कुल 354 विद्यालय (अविभाजित बिहार में) खोले गए. परन्तु, समय के साथ-साथ ये विलुप्ति की कगार पर हैं.


title: चरवाहा विद्यालय

text: यह एक ऐसी प्रयोग थी, जिसके वजह से सामंती सोच वाले भयभीत महसूस कर रहे थे. यह प्रयोग बिहार में हासिए पर खड़े व्यक्ति में शिक्षा के माध्यम से क्रन्तिकारी बदलाव ला सकती थी.


title: चरवाहा विद्यालय

text: आरम्भ में इसमें बच्चो के साथ शिक्षक भी पढ़ने आते थे. प्रति छात्र 9 रूपये मासिक वजीफा भी दिया जाता था. साथ ही, उन्हें प्रति दिन 1 रूपये का वजीफा दिया जाता था. ये उम्मीद


title: चरवाहा विद्यालय

text: की गई कि, गरीब परिवार इस एवं में अपने बच्चे को स्कूल भेजने लगेंगे. छात्रों के मवेशी, स्कूल के मैदान में चरने के लिए छोड़ने की व्यवस्था थी. छात्र शाम के समय परिसर से घास अपने मवेशियों के लिए लेकर चले जाते थे.


title: चरवाहा विद्यालय

text: समय के साथ-साथ अधिकारीगण चरवाहा विद्यालय से मुंह फेरने लगे. जिस कारण, 1995 के बाद से यह ठप पड़ने लगा. हालाँकि, कुछ मीडिया रिपोर्ट्स ये दवा करते हैं कि नीतीश कुमार की उदासीनता से यह योजना बर्बाद हुई. वर्ष 2005 से नीतीश सरकार सत्तासीन हैं. परन्तु, वर्तमान सरकार ने बिखरी पड़ी इन संसाधनों की कोई सुध नहीं ली. आप राजयभर में ऐसे विद्यालय फैले देख सकते हैं. …जो प्रशासनिक उदासीनता का धूल फांक रहे हैं.


title: चरवाहा विद्यालय

text: आजादी के बाद से पहली बार राज्य के किसी शासक ने वंचितों को शिक्षित करने के लिए सीधी कार्रवाई की थी. इस योजना ने वंचितों में शिक्षा के प्रति तीव्र ललक का विस्तार किया. जिस वजह से वंचित तबका सालों से चली आ रही अशिक्षा की दास्ताँ को एक हद तक तोड़ने में सफल हो सका.


title: चरवाहा विद्यालय

text: राजद प्रवक्ता चितरंजन गगन एक इंटरव्यू में कहते हैं, “लालू जी खुद बहुत गरीबी में पले-बढ़े थे, इसलिए उन्हें जिंदगी की मुश्किलें मालूम थी. बाहर के लोग स्कूल की तारीफ करते थे. लेकिन, यहां लोगों ने दुष्प्रचार किया.’


title: चरवाहा विद्यालय

text: भारत में सावित्री बाई फुले ने जहाँ महिलाओं को शिक्षा का अधिकार देने के लिए विद्यालय खोले, वहीं लालू प्रसाद यादव ने चरवाहा विद्यालय के माध्यम से बिहार के वंचितों को शिक्षित करने का बीड़ा उठाया. इस परिघटना को, बिहार में शिक्षा का पुनर्जागरण काल कहा जा सकता हैं.


title: चरवाहा विद्यालय

text: करीने से देखे तो, बिहार में शिक्षा के प्रति क्रन्तिकारी योजनाओं का नितांत अभाव रहा हैं. समय-समय पर शिक्षा सुधार के अनेक प्रयास हुए. वास्तव में, अधिकतर योजनाएं कमोबेश फ्लॉप साबित हुई हैं. चरवाहा विद्यालय के बारे में भी यह एक सच्चाई हैं. परन्तु, इस योजना ने समाज में शिक्षा की एक नविन अलख जगाई.


title: चरवाहा विद्यालय

text: आप बिहार के सुदूर गावों में भी, अशिक्षितों के बीच इस विद्यालय की चर्चा सुन सकते हैं. अपने शुरुआती वर्षों के 28 वर्षों बाद भी इसकी गूंज सुनाई देती हैं. यह वंचितों में शिक्षा के प्रति अलख जगाने में, लालू प्रसाद यादव की कामयाबी कही जा सकती हैं.


title: चरवाहा विद्यालय

text: “लालू प्रसाद यादव” ने बतौर मुख्यमंत्री एक ऐसे स्कूल का सपना देखा और शुरू किया था जहाँ चरवाहे अपने जानवरों के साथ आ सकते थे और पढ़ना-लिखना सीख सकते थे. इस कॉन्सेप्ट को दुनिया ने “चरवाहा विद्यालय” के नाम से जाना.


title: चरवाहा विद्यालय

text: लालू प्रसाद ने सिर्फ चरवाहा विद्यालय ही नहीं खोले. उन्होंने अपने कार्यकाल में अविभाजित राज्य को 7 विश्वविद्यालय भी दिए. साथ ही उन्होंने गुणवत्तापूर्ण शिक्षा के लिए, योग्य शिक्षकों को बहाल किया.


title: चरवाहा विद्यालय

text: राज्य में आपको अनेक शिक्षक मिल जाएंगे, जो खुद को लालू छाप कहने में गर्व महसूस करते हैं. …क्योंकि, उनके कार्यकाल में बहाली के दौरान कोई घपला नहीं हुआ था. साथ ही, उन्हें खुली प्रतियोगी परीक्षा के आधार पर, बिना किसी भेदभाव के चुना गया था.


title: चरवाहा विद्यालय

text: लालू प्रसाद के समय के शिक्षक, आज भी आपको राज्य के शिक्षा व्यवस्था में महत्वपूर्ण योगदान देते दिख जाएंगे. हालाँकि, उनमे अधिकतर या तो रिटायर हो गए या रिटायर होने के कगार पर हैं.


title: चरवाहा विद्यालय

text: चरवाहा विद्यालय को लेकर लालू प्रसाद यादव को काफी फजीहत झेलनी पड़ी. यह बिहार का दुर्भाग्य हैं कि जिस योजना की तारीफ़ पूरा विश्व कर रहा था, उसकी खिल्ली राज्य के कुछ लोग उड़ा रहे थे.


title: चरवाहा विद्यालय

text: वास्तव में सामंती तबका, लालू यादव द्वारा की जा रही कार्यों से चिंतित था. ये चाहते थे कि वंचित तबका सदैव वंचित बना रहे. किन्तु, लालू ने इस जंजीर को तोड़ने का काम किया. जिसकी कीमत वे आज चूका रहा हैं.


title: चरवाहा विद्यालय

text: अगर लालू जी BJP से हाथ मिला लेते तो आज हिंदुस्तान के राजा हरीशचंद्र होते, वे सामाजिक न्याय के युद्धबंदी हैं


title: चरवाहा विद्यालय

text: वरिष्ठ पत्रकार दिलीप मंडल भी लालू प्रसाद यादव के बहुजन हितैषी होने की पुष्टि करते हैं. वे कहते हैं, ‘मुख्यमंत्री रहते हुए गर्मियों के दिनों में गरीबों की बस्ती में जाना. बच्चों को बुलाना और फिर फायर ब्रिगेड से उनको नहलवाना. देश में किसी और नेता ने ये नहीं किया.लालू यादव सामाजिक न्याय के लिए चल रहे युद्ध में युद्धबंदी हैं. दुश्मन की कैद में हैं.’


title: बिशन सिंह बेदी

text: बिशन सिंह बेदी (जिन्हें कभी-कभी बिशेन सिंह बेदी भी कहा जाता है) का जन्म 25 सितम्बर 1946 को अमृतसर में हुआ था; वे पूर्व भारतीय क्रिकेटर और मुख्यतः बाएं हाथ के परंपरागत गेंदबाज़ थे। उन्होंने भारत के लिए 1966 से 1979 तक टेस्ट क्रिकेट खेला है और वे प्रसिद्ध भारतीय स्पिन चौकड़ी का हिस्सा भी थे। उन्होंने 22 टेस्ट मैचों में भारत की कप्तानी की है। बेदी को हमेशा एक रंगीन पटका पहनने और बेबाकी से क्रिकेट पर अपने विचार रखने के लिए भी जाना जाता है।


title: बिशन सिंह बेदी

text: घरेलू क्रिकेट में बेदी ने उत्तरी पंजाब के लिए पहली बार तब खेला था जब वे केवल 15 साल के थे। तब उनको क्रिकेट शुरू किये हुए अभी केवल दो साल ही हुए थे, इस खेल के लिए यह बहुत ही कम आयु होती है। 1968–69 में वे दिल्ली की तरफ से खेलने लगे थे और 1974–75 सत्र में उन्होनें रणजी ट्राफी के लिए रिर्काड 64 विकेट लिए। बेदी ने कई साल तक नॉर्थम्प्टनशायर का अंग्रेज़ी काउंटी क्रिकेट में प्रतिनिधित्व किया। इन्होंने अपना शानदार क्रिकेट कैरियर किसी भी भारतीय से ज्यादा 1560 विकेट के साथ खत्म किया।


title: बिशन सिंह बेदी

text: इनकी गेंदबाजी को शानदार, सुंदर, छकाने वाली और कलात्मक माना जाता है। वे गेंद को फ्लाइट कराने में बहुत माहिर थे और वे गेंद को उचित समय तक अपने पास रोकने एवं समय पड़ने पर तेजी से आगे बढ़ाने में और स्पिन गेंदबाजी में युक्तिबद्ध बदलाव करने में बहुत कुशल थे। खेलते समय उनकी क्रिया इतनी शांत और संतुलित होती थी कि वे पूरे दिन लय और संतुलन के साथ गेंदबाजी कर सकते थे, यह किसी भी कप्तान के लिए बड़ा गुण होता है। उन्होनें कई बहुत ही सफल टेस्ट श्रृंखलाएं खेली थीं।


title: बिशन सिंह बेदी

text: उनकी सर्वश्रेष्ठ टेस्ट गेंदबाजी आस्ट्रेलिया के विरूद्ध 7/98 कलकत्ता में 1969–70 में हुई थी और उनका सर्वश्रेष्ठ मैच 10/194 आँकड़ों के साथ भी आस्ट्रेलिया के विरूद्ध ही 1978-79 में पर्थ में हुआ था। उनकी सर्वश्रेष्ठ प्रथम श्रेणी की गेंदबाजी 7/5 थी। यह उन्होनें दिल्ली के लिए जम्मू-कश्मीर के विरूद्ध 1974-75 में खेली थी। यद्यपि इनकी बल्लेबाजी उतनी अच्छी नहीं थी फिर भी इन्होंने जिलेट कप सेमिफाइनल में नॉर्थम्प्टनशायर के लिए हैंम्पशायर के विरूद्ध अंतिम से पहली गेंद को सीमारेखा के पार पहुंचाया था और इस मैच में दो विकेट से जीत दर्ज की थी। इन्होंने बल्लेबाजी में अपना उच्चतम स्कोर टेस्ट मैच में 1976 में न्यूजीलैंड के खिलाफ बनाया था। तब ये पचास रन पर नाबाद रहे थे, जो कि टेस्ट स्तर पर इनका मात्र एक अर्धशतक है।


title: बिशन सिंह बेदी

text: बेदी का चयन 1976 में भारतीय कप्तान के रूप में हुआ था, तब इन्होंने मनसूर अली खान पटौदी की जगह ली थी। कप्तान के रूप में टेस्ट क्रिकेट में उनकी पहली जीत पोर्ट ऑफ स्पेन में वेस्ट इंडीज के खिलाफ 1976 की श्रृंखला में मिली थी, जिसमें भारत ने चौथी पारी में तब के लिए रिकार्ड 406 रन बनाये थे। इसके बाद भारत ने गृह खेल में न्यूजीलैंड को टेस्ट टेस्ट श्रृंखला में 2 -0 से हराया था। हालांकि इन लगातार सफल टेस्ट श्रृंखलाओं के बाद भारत को कई श्रृंखलाओं में हार का मुंह भी देखना पड़ा. जिसमें भारत इंगलैड से (घर पर 3 -1 से हारा), आस्ट्रेलिया से (बाहर 3 -2 से हारा) और पाकिस्तान से (बाहर 2 -0 से हारा), इसके बाद इनकी जगह सुनील गावस्कर को कप्तान बना दिया गया।


title: बिशन सिंह बेदी

text: 2008 में विज्डन क्रिकेटर्स एलमेनेक ने बेदी का नाम उन पांच सर्वश्रेष्ठ खिलाडि़यों में शुमार किया, जिन्हें विज्डन क्रिकेटर ऑफ द इयर के लिए नहीं चुना जा सका था।


title: बिशन सिंह बेदी

text: वे कहते थे कि मैं हमेशा अपने कपड़े धोता हूं क्यों कि "यह कंधों और उंगलियों के लिए सर्वश्रेष्ठ व्यायाम है " जब आप स्पिन बॉल डालते हैं तो उस समय हाथ-पैरों में लचक की आवश्यकता होती है


title: बिशन सिंह बेदी

text: भारत के वेस्ट इंडीज के विरूद्ध 1976 की टेस्ट श्रृंखला में तीसरे टेस्ट में रिकार्ड कायम करते हुए रन का पीछा करने पर वेस्ट इंडीज ने चौथे टेस्ट में आक्रमण के लिए चार तेज गेंदबाज़ उतारने की रणनीति बनाई। बेदी ने वेस्ट इंडीज़ की इस तरकीब पर आपत्ति दर्ज की और भारत की पहली पारी उसके दो खिलाड़ियों के चोट के चलते बाहर हो जाने के कारण खत्म होने की घोषणा कर दी। इसके बाद मैच की दूसरी पारी में पांच खिलाड़ी चोट के चलते बाहर ही रहे।


title: बिशन सिंह बेदी

text: वेसिलीन घटना - 1976-77 में भारत के इंग्लैंड दौरे में उन्होंने मद्रास में हुए तीसरे टेस्ट में जॉन लिवर को अवैध तरीके से गेंद को वैसलीन से पॉलिश करने का दोषी बताया। लीवर ने अपने माथे पर वैसलीन इसलिए लगाई थी ताकि उनके आखों से खेलते समय पसीना दूर रहे, लेकिन बाद में उन्हें किसी भी गलत आरोप से मुक्त कर दिया गया।


title: बिशन सिंह बेदी

text: नवंबर 1978 में वे अंतर्राष्ट्रीय क्रिकेट मैच में स्वयं हार मानने वाले पहले कप्तान बन गये थे। साहिवाल में पाकिस्तान के खिलाफ एक दिवसीय अंतर्राष्ट्रीय मैच में भारत के पास आठ विकेट बचे थे और उसे जीत के लिए चौदा गेंदों पर सिर्फ 23 रन चाहिये थे। बेदी ने हालांकि क्रीज़ से बल्लेबाज़ को वापिस बुलाया और इस बात पर नाराज़ होकर कि सरफराज़ नवाज़ जिन्होनें लगातार चार बाउंसर गेंदें की थी, उन्हें अंपायर द्वारा वाइड क्यों नहीं दिया गया, उन्होनें मैच में आगे खेले बिना ही हार मान ली।


title: बिशन सिंह बेदी

text: 1990 में उनका भारतीय राष्ट्रीय टीम के कोच के रूप में एक संक्षिप्त कार्यकाल था। वह पहले व्यक्ति थे जिन्हें इस काम के लिए पूर्णकालिक क्षमता में नियुक्त किया गया था। एक क्रिकेट दौरे के बाद जहां भारत ने खराब प्रदर्शन किया था, उन्होनें एक बड़ी प्रसिद्ध धमकी दी कि वे पूरी टीम को वापसी की यात्रा में नदी में डूबों देंगे।


title: बिशन सिंह बेदी

text: बेदी ने आधुनिक क्रिकेट के कई प्रारूपों पर अपने विचार बड़ी ही मज़बूती के साथ दिये हैं और उनका वर्णन कुछ इस तरह से किया जाता है कि वह अपने मन की बात बोलने में कभी घबराते नहीं हैं। विवेश रूप से वे मुथैया मुरलीधरन के गेंदबाज़ी के तरीके के उग्र आलोचक हैं ("अगर मुरली बेपरवाह नहीं फेंकता है तो मुझे बताओ की गेंद कैसे डाली जाती है") इसके लिए वे साफ कहते हैं कि ये तो धोखा है और बिल्कुल भाला फेंकने जैसा है और अभी हाल ही में उन्होनें यह कहा कि मुरली अब हजार विकेट पूरा करने वाले हैं लेकिन मेरी नज़रों में यह सिर्फ रन आउट ही है। वे जिस तरह से बेपरवाह गेंद फेकते हैं मेरा मानना है कि "ये सट्टे और घूसखोरी से भी ज्यादा बड़ा खतरा है " और 2004 में उन्होनें यह दावा किया कि इस उपमहाद्वीप में कई गेंदबाज़ मुरलीधरन को श्रीलंका का डाकू बुलाते हैं जो कि स्वपन कलाकार कहे जाने वाले शेनवार्न के नजदीक पहुंच रहा है। उन्होनें कहा कि उन्हें मुरली से कोई ज़ाति दुश्मनी नहीं है यद्यपि मुरली ने उनपर अभियोग चलाने की धमकी दी है। अभी हाल ही में उन्होनें यही बात देश के ही हरभजन सिंह के लिए भी कही है। जहां तक क्रिकेट में संदिग्ध के खेलने का सवाल है उन्होनें कहा "जब कोई गेंदबाज गलत तरीके से गेंद फेंकता है तो उसे पैनल और गृह क्रिकेट बोर्ड के पास भेजा जाता. "तो क्यों न यही चीज़ वाइड और नो बॉल के लिए भी लागू हो?" उन्होनें भारत में पारंपरिक स्पिन गेंदबाज के स्तर पर आई गिरावट का कारण एक दिवसीय क्रिकेट, आधुनिक क्रिकेट बल्ले और छोटे मैदान को बताया।


title: बिशन सिंह बेदी

text: उन्होनें सुनील गावस्कर पर भी यह कहते हुए हमला किया कि वे "विनाशकारी प्रभाव हैं" उन्होनें आस्ट्रेलिया के कोच जॉन बुचेनन को कहा कि "जॉन हमे बताओ कि क्या तुमने इस आस्ट्रेलिया को टीम को महान बनाया है या फिर इन्होंने तुम्हें बनाया है?"


title: बिशन सिंह बेदी

text: उनके बेटे अंगद बेदी ने मॉडलिंग तथा अभिनय क्षेत्र में कैरियर बनाने से पहले दिल्ली के लिए अंडर 19 स्तर पर क्रिकेट खेला था।


title: नग्न

text: जब भारत में बैंडिट क्वीन फिल्म सार्वजनक रूप में दर्शाई गयी जिसमें नग्न नारी और यौन संबंधों को दिखाया गया, तो इससे यह संकेत मिले कि हमारा समाज अब खुलेपन को अपना रहा है।


title: जॉन वाॅन न्यूमन

text: जॉन वाॅन नॉय्मेन (हंगेरियाई: "Neumann János Lajos", २८ दिसम्बर १९०३ - ८ फरवरी १९५७) एक महान हंगेरियाई गणितज्ञ थे।


title: जॉन वाॅन न्यूमन

text: वॉन नॉय्मेन बचपन से कौतुक थे। छ: वर्ष की उम्र में वह दो ८-अंकोंवाले संख्याओं का विभाजन अपने मस्तिष्क में कर सकते थे।


title: सिंगोली

text: १३३६ में यहाँ सिंगोली की लड़ाई लड़ी गयी थी जिसमें मेवाड़ के राजपूत राणा हम्मीर सिंह ने दिल्ली सल्तनत के मुहम्मद बिन तुग़लक़ को हरा कर बंधी बनाया था।


title: भारतीय प्रौद्योगिकी संस्थान, रुड़की

text: अपने रूपांतरण के बाद से भारतीय प्रोद्यौगिकी संस्थान रूडकी ने भारत को जनशक्ति तथा ज्ञान उपलब्ध कराने तथा अनुसंधान कार्य करने मे प्रमुख भूमिका अदा की है। यह संस्थान विश्व के सर्वोत्तम प्रोद्यौगिकी संस्थानो मे अपना स्थान रखता है। इसने प्रोद्यौगिकी विकास के सभी क्षेत्रों में अपना योगदान दिया है। विज्ञान, प्रोद्यौगिकी व इंजीनियरिंग शिक्षा तथा अनुसंधान के क्षेत्र मे इसे धारा निर्धारक (ट्रैंड सेटर) भी माना जाता है। अक्टुबर 1996 में यह संस्थान अपने अस्तित्व के 150 वर्ष पुर्ण कर चुका है। 21 सितम्बर 2001 को भारत सरकार ने एक अध्यादेश जारी करके इस संस्थान को देश का सातवां भारतीय प्रोद्यौगिकी संस्थान घोषित किया। आई. आई. टी. रूडकी को रष्ट्र का एक महत्वपूर्ण बनाने के लिए यह अध्यादेश अब संसद के एक अधिनियम मे परिवर्तित हो चुका है।


title: भारतीय प्रौद्योगिकी संस्थान, रुड़की

text: वस्तुकला एवं इंजीनियरिंग के 10 विषयों में स्नातक पाठ्यक्रम संचालित किये जा रहे है ; स्नातकोत्तर, प्रयुक्त विज्ञान व वस्तुकला तथा नियोजन विष्यों के 55 पाठ्यक्रमो की सुविधा उपलब्ध है। संस्थान के सभी विभागों व अनुसंधान केन्द्रों में शोधकार्य की भी सुविधाएं है।


title: भारतीय प्रौद्योगिकी संस्थान, रुड़की

text: संस्थान में समस्त भारत के विभिन्न केन्द्रों पर आयोजित संयुक्त प्रवेश परीक्षा (जे.ई.ई.) के माध्यम से बी टेक. व बी. आर्क. पाठ्यक्रमों में छात्रों को प्रवेश दिया जाता है।


title: भारतीय प्रौद्योगिकी संस्थान, रुड़की

text: सन 1847 में ब्रिटिश सामराज्य के प्रथम इंजीनियरिंग कॉलेजे के रूप में रूड़की कॉलेज की स्थापना हुई। 1854 में थॉमसन कॉलेज ऑफ इंजीनियरिंग के रूप में इसका पुनः नामकरण किया गया। इस संस्थान की कार्यकुशलता व क्षमता का सम्मान करते हुए तथा स्वतंत्रता के बाद के भारत की आवश्यकताओं को दृष्टिगत रखते हुए संयुक्त प्रांत (उत्तर प्रदेश) के 1948 अधिनियम संख्या प द्वारा इसे विश्वविद्यालय स्तर प्रदान किया गया। नवंबर 1949 में पूर्ववर्त्ती कॉलेजे को स्वतंत्र भारत के प्रथम इंजीनियरिंग विश्वविद्यालय के रूप में उन्नत करते हुए भारत के प्रथम प्रधानमंत्री पंडित जवाहर लाल नेहरू ने इसे चार्ट्रर प्रदान किया।


title: भारतीय प्रौद्योगिकी संस्थान, रुड़की

text: अपनी स्थापना के बाद से रूड़की विश्वविद्यालय ने देश को प्रौद्योगिकी जनशक्ति तथा ज्ञान उपलब्ध कराने एवं अनुसंधान कार्य करने में प्रमुख भुमिका अदा की है। यह विश्वविद्यालय संसार के सर्वोत्तम् प्रौद्योगिकी संसथानों मे गिना जाता रहा है तथा इसने प्रौद्योगिकी विकास के सभी क्षेत्रों में अपना योगदान दिया है। विज्ञान, प्रौद्योगिकी व इंजीनियरिंग शिक्षा तथा अनुसंधान के क्षेत्र में इसे धारा निर्धारक (ट्रैंड सेटर) भी माना जाता रहा है। अक्टुबर 1996 में विश्वविद्यालय ने अपने अस्तित्व के 150 वर्ष मे प्रवेश किया।


title: भारतीय प्रौद्योगिकी संस्थान, रुड़की

text: 21 सितम्बर 2001 को संसद में, इस विश्वविद्यालय को भारतीय प्रोद्यौगिकी संस्थान रूडकी के रूप मे परिवर्तित करने का एक बिल पारित करके, इसे राष्ट्र का एक महत्वपूर्ण संस्थान घोषित कर दिया गया। इस तरह से इस संस्थान के इतिहास मे पहले से ही आभायुक्त इसके राजमुकुट में एक और रत्न जड़ दिया गया।


title: भारतीय प्रौद्योगिकी संस्थान, रुड़की

text: चाहे संसथान में प्रेवेश लेने का निर्णय करने अथवा अधिक सूचना प्राप्त करने या आई.आई.टी. रूड़की में शामिल होने हेतु अपने आपको मानसिक तौर पर तैयार करने के लिये आप हमसे प्रथम बार सम्पर्क कर रहें हों, हमने प्रवेश के संबंध में वह सभी सूचनाऍ लाने का भरसक प्रयास किया है, जो कुछ भी आप जानना चाहते हैं। हमें आशा है कि ये पृष्ठ प्रवेश प्रक्रिया के बारे में तथा कैसे आप कक्षा में व कक्षा के बाहर भी अच्छी से अच्छी तैयारी कर सकते हैं इस संबंध में आपके कुछ प्रश्नो का उत्तर देने में आपकी मदद करेंगें। यदि आप आई.आई.टी. रूड़्की में कैसी जिंदगी है, इस बारे में, या प्रवेश प्रक्रिया के किसी भी भाग के बारे में और अधिक जानना चाहते हैं तो हम आपको अपने कार्यालय से सम्पर्क करने के लिए आमंत्रित करते हैं।


title: भारतीय प्रौद्योगिकी संस्थान, रुड़की

text: अभिस्नातक पाठ्य्क्रमों में छत्रों को प्रवेश, समस्त भारत के विभिन्न केन्द्रों पर प्रतिवर्ष आयोजित होने वली एक अखिल भारतीय प्रतियोगीता परीक्षा जिसे संयुक्त प्रवेश परीक्षा (जे.ई.ई) कहते हैं, के माध्यम से दिया जाता है। इस संबंध में विस्तृत जानकारी संस्थान की जे.ई.ई वेबसाइट पर तथा जे.ई.ई. कार्यालय से प्राप्त की जा


title: भारतीय प्रौद्योगिकी संस्थान, रुड़की

text: आई.आई.टी. रूड़की के स्नातक पाठ्यक्रमों मे प्रवेश लेने वाले छत्रों को प्रवेश से पुर्व एक चयन प्रक्रिआ से गुजरना होता है। यह प्रवेश प्रक्रिया रष्ट्रीय (अखिल भारतीय) स्तर पर आयोजित की जाती है या संस्थान स्तर पर यह निर्भर करता है।


title: पालिका बाजार

text: पालिका बाजार नई दिल्ली का एक मुख्य व प्रसिद्ध बाजार है। यहाँ नई दिल्ली के मध्य में स्थित राजीव चौक या कनॉट प्लेस में स्थित है।


title: पालिका बाजार

text: इसकी स्थापना 1970 के अंत में हुई थी। यह विशेष रूप से सस्ते इलेक्ट्रॉनिक सामान और कपड़ों के लिए प्रसिद्ध है।


title: कोली नृत्य

text: कोली नृत्य भारत के महाराष्ट्र राज्य का सबसे अधिक लोकप्रिय लोक नृत्य है। यह नृत्य महाराष्ट्र की कोली जाति के नाम पर बना है और उनकी भेष-भूषा और तौर-तरीकों से किया जाता है। कोली नृत्य समुद्र की लहरों की चाल और नांव की तरह किया जाता है। कोली जाती हर वर्ष पर्व मनाती है तो यह नृत्य किया जाता है।


title: महकुआ

text: विवरण: चौड़ी पत्ती वाली श्रेणी का वार्षिक पौधा है, जो फूल आने पर एक मीटर लम्बा हो जाता है। इसमें बहुशाकीय व्यवस्था है, जिसके तने पर काफी रोएं होते हैं। यह बीज द्वारा संचरण करता है। बीज गिरने के २ सप्ताह बाद, लगभग ५०% बीज जमाव क्षमता के होते हैं, परन्तु कुछ स्थानों पर १% बीज ही जम पाते हैं (अर्थात धान की उच्च भूमियों ) में बहुलता से पाए जाते हैं तथा तेजी से अपनी कालोनी बनाते है। इस खरपतवार की जीवन-अवधि कम होने से इसकी एक वर्ष में कई पीढ़ियां पूरी हो जाती हैं, जिससे फसल की तुलना में प्रतिस्पर्धा क्षमता बहुत अधिक बढ़ जाती है। बीज अत्याधिक मात्रा में उत्पन्न होते हैं, जो पानी से फैलते हैं। इसके बीज में विभिन्न परिस्थितियों में जमाव क्षमता होती है। एक बार काटने पर दूसरी बार फुटाव हो जाता है। इससे कभी-कभी ४०% तक धान की फसल को क्षति हो जाती है।


title: देवदत्त पडिक्कल

text: देवदत्त पडिक्कल (जन्म 7 जुलाई 2000) एक भारतीय क्रिकेटर हैं जो कर्नाटक और भारत के अंडर-19 के लिए खेलते हैं।


title: सलाम बॉम्बे (1988 फ़िल्म)

text: सलाम बॉम्बे 1988 में बनी हिन्दी भाषा की फ़िल्म है। मीरा नायर की गिनती उन फिल्मकारों में होती हैं जिन्होंने विश्व मंच पर भारतीय सिनेमा को पहचान दिलाई है. वर्ष 1988 में प्रदर्शित उनकी फिल्म सलाम बाम्बे (salaam Bombay) ने उनकी इस प्रतिष्ठा में चार चाँद लगा दिए. मुंबई की सड़कों और झोंपडपट्टी में जिन्दगी बिताने वाले बच्चों की कारुणिक दशा को मीरा नायर ने बेहद ईमानदारी के साथ परदे पर उतारा है. फिल्म की कहानी मीरा नायर और सोनी तारपोरवाला ने लिखी.


title: सलाम बॉम्बे (1988 फ़िल्म)

text: फिल्म में मुख्य भूमिका निभाने वाले अधिकतर मुंबई और अन्य शहरों के झुग्गी झोंपड़ी में रहने वाले बच्चे थे. शफीक सैयद, हंसा विट्ठल, चंदा शर्मा, राजू बर्नाड, चन्द्रशेखर नायडू, सरफुदीन कुरैशी, और मोहन बाबू जैसे का साथ दिया नाना पाटेकर, रघुवीर यादव, अनीता कँवर और संजना कपूर जैसे स्थापित कलाकारों ने. फिल्म का संगीत प्रख्यात संगीतकार एल. सुब्रमनियम ने दिया.


title: सलाम बॉम्बे (1988 फ़िल्म)

text: फिल्म समीक्षकों को बेहद पसंद आई और फिल्म को कई अंतर्राष्ट्रीय ख्यातिप्राप्त पुरस्कार प्राप्त हुए. कांस फिल्म समारोह में इसे दर्शकों द्वारा सर्वश्रेष्ठ फिल्म चुना गया और मीरा नायर ने ” गोल्डन कैमरा अवार्ड ” अपने नाम किया. फिल्म ने राष्ट्रीय फिल्म पुरस्कारों में सर्वश्रेष्ठ हिंदी फिल्म और सर्वश्रेष्ठ बाल कलाकार (शफीक सैयद) के पुरस्कार अपनी झोली में डाले.


title: सलाम बॉम्बे (1988 फ़िल्म)

text: मोंट्रियल फिल्म समारोह में ” सलाम बॉम्बे ” को सर्वश्रेष्ठ लोकप्रिय फिल्म का पुरस्कार प्राप्त हुआ. भारत के और से फिल्म को ऑस्कर पुरस्कारों के लिए देश की आधिकारिक प्रविष्टि के लिए चुना गया और यह ” मदर इंडिया ” के बाद विदेशी भाषा की सर्वश्रेष्ठ फिल्म के लिए नामांकित होने वाली दूसरी फिल्म बनी. एक बेहतरीन और यादगार फिल्म जिसे दर्शक कभी नहीं भूल पायेंगे.


title: निशान्त

text: निशान्त नाम संस्कृम से निकला है जिसका अर्थ है भोर या रात्री का अन्त। संस्कृत में निशा का अर्थ है 'रात' और अन्त का अर्थ है 'समाप्ति', इसलिए निशान्त शब्द एक युग्म है जो इन दोनो को मिलाकर बना है और इसलिए इस नाम का अर्थ है रात्री का अन्त या सूर्योदय की पहली किरणें। पर्यायक्रमिकतः, निशान्त का एक अर्थ है अज्ञान के अन्धेरे का अन्त या नवीन उत्पत्ति। यह नाम मुख्यतः भारत में ही प्रयुक्त होता है।


title: अक्किनेनी नागेश्वर राव

text: उन्हें भारतीय सिनेमा में उनके योगदान के लिए सन् १९८८ में भारत सरकार द्वारा कला के क्षेत्र में पद्म भूषण से सम्मानित किया गया।


title: अक्किनेनी नागेश्वर राव

text: अक्किनेनी राव का जन्म २० सितम्बर १९२३ को भारतीय राज्य आन्ध्र प्रदेश के कृष्णा जिले के रामपुरम नाम गाँव में हुआ। वो पाँच भाइयों में सबसे छोटे थे।


title: अक्किनेनी नागेश्वर राव

text: अक्किनेनी नागेश्वर राव का ९० वर्ष की आयु में हैदराबाद में २२ जनवरी २०१४ को निधन हुआ। उन्होंने कुछ दिन पूर्व ही उजागर किया था कि उन्हें आंत्र कैंसर है और वो इसका इलाज करवा रहे हैं। वो बंजारा हिल्स अस्पताल में इसका उपचार ले रहे थे। उनके पारिवारिक सूत्रों के अनुसार २२ जनवरी को १२:१० बजे उनका निधन हुआ जिसका, यद्यपि इसकी घोषणा दो बजे के बाद की गई।


title: वज्रनाभ

text: कृष्ण के प्रपौत्र वज्र अथवा वज्रनाभ द्वारिका के अंतिम शासक थे, जो यदुओं की आपसी लड़ाई में जीवित बच गए थे। द्वारिका के समुद्र में डूबने पर अर्जुन द्वारिका गए और वज्र तथा शेष बची महिलाओं को हस्तिनापुर ले गए। कृष्ण के प्रपौत्र वज्र को हस्तिनापुर में मथुरा का राजा घोषित किया। वज्रनाभ के नाम से ही मथुरा क्षेत्र को ब्रजमंडल कहा जाता है। उन्होंने महाराज परीक्षित और महर्षि शांडिल्य के सहयोग से संपूर्ण ब्रजमंडल की पुन: स्थापना की थी। वज्रनाभ द्वारा ब्रजमंडल में कृष्‍ण जन्मभूमि पर मंदिर सिहत अनेक मंदिरों का निर्माण कराया गया था। कहते हैं कि ब्रजनाभ अनिरुद्ध के पुत्र थे। अनिरुद्ध प्रद्युम्न के पुत्र थे।


title: होस्नी मुबारक

text: मुहम्मद होस्नी सईद सईद इब्राहिम मुबारक, (सामान्यतः होस्नी मुबारक) (४ मई १९२८ - २५ फरवरी २०२०) अरब गणराज्य मिस्र के चौथे और पूर्व राष्ट्रपति थे। उन्हें १९७५ में उप राष्ट्रपति नियुक्त किया गया और १४ अक्टूबर १९८१ को राष्ट्रपति अनवर अल-सदात की हत्या के बाद उन्होंने राष्ट्रपति का पद संभाला। मुहम्मद अली पाशा के बाद वे सबसे लंबे समय से मिस्र के शासक रहे हैं। वर्ष १९९५ में इन्हें जवाहर लाल नेहरू पुरस्कार से सम्मानित किया गया।


title: होस्नी मुबारक

text: होस्नी मुबारक का जन्म 4 मई 1928 को काफ़र एल-मेस्लेहा, मोनूफ़िया मुहाफ़ज़ाह, मिस्र में हुआ था। 2 फरवरी 1949 को, उन्होंने मिलिट्री अकादमी को छोड़ दिया और 13 मार्च 1950 को पायलट अधिकारी के रूप में अपना कमीशन हासिल करते हुए वायु सेना अकादमी में शामिल हो गए और अंततः विमानन विज्ञान में स्नातक की डिग्री प्राप्त की। मुबारक ने विभिन्न संरचनाओं और इकाइयों में मिस्र के वायु सेना अधिकारी के रूप में कार्य किया; उन्होंने एक स्पिटफायर लड़ाकू स्क्वाड्रन में दो साल बिताए। 1950 के दशक में कुछ समय, वह प्रशिक्षक के रूप में वायु सेना अकादमी में लौट आए, 1959 की शुरुआत तक वहीं रहे। फरवरी 1959 से जून 1961 तक, मुबारक ने सोवियत संघ में और अधिक प्रशिक्षण लिया, जो मास्को में एक सोवियत पायलट प्रशिक्षण स्कूल में भाग ले रहा था और दूसरा किर्गिज़ सोवियत सोशलिस्ट रिपब्लिक में बिश्केक के पास कांत एयर बेस में था।


title: परजानिया

text: इस फिल्म में दिखाया गया है कि किस तरह मुसलमानो को मारा गया। गोधरा कांड की विभस्त घटना से आक्रोशित हिंदू अतिवादियों ने मुसलमानो को जिंदा जलाया।2002 में गोदरा दंगों और गुलमर्ग नरसंहार की घटना पर आधारित फिल्म को देख दर्शकों के रोंगटे खड़े हो गए। हर द‌र्श्य दशर्कों को झकझोर रहा था। सच्ची घटना पर आधारित इस फिल्म परजानिया में एक पारसी दंपति का बेटा नरसंहार के दौरान गायब हो जाता है, जो कभी नहीं मिलता। पूरी कहानी इसी के इर्द-गिर्द घूमती है। फिल्म में कलाकारों ने जिस तरह से अपने किरदारों को जीया, उससे ऐसा लग रहा था, मानो सब कुछ दर्शकों के सामने घटित हो रहा हो। बेशक फेस्टिवल में दर्शक बेहद कम थे। लेकिन उन्होंने वो फिल्म देखी जो गुजरात के अतीत के घावों को आंखों के सामने रख रही थी। 2007 में रिलीज हुई इस फिल्म ने राष्ट्रीय पुरस्कार भी जीते थे।ref name="ex"></ref> लेकिन विभिन्न राजनैतिक दलों के एतराज के कारण फिल्म को बैन का सामना करना पड़ा था। इसके अलावा चार मिनट की फिल्म स्कैच ने भी लोगों को खूब प्रभावित किया।


title: यौम-ए-आशूरा

text: आशूरा ( "", साधारण उपयोग में: ; ; ; or ) इस्लामी कैलेंडर के पहले महीने मुहर्रम की दसवीं तारिख को कहते हैं.


title: यौम-ए-आशूरा

text: आशूरा के दिन हज़रत मुहम्मद के नवासे हजरत इमाम हुसैन और उनके परिवार को करबला के मैदान में शहीद कर दिया गया था।


title: राष्‍ट्रधर्म

text: 'राष्‍ट्रधर्म' पत्रिका हिन्दी जगत की एक श्रेष्ठ, विश्वसनीय एवं राष्ट्रवादी पत्रिका है। भारत को स्वाधीनता १५ अगस्त १९४७ को मिली थी और ठीक १५ दिन बाद अर्थात ३१ अगस्त १९४७ को इस पत्रिका का प्रथम संस्करण छपकर बाज़ार में आ गया था; एक तरह से कहा जाए तो स्वाधीन भारत में हिन्दी भाषा में छपी प्रथम राष्ट्रीय पत्रिका थी।


title: तुर्की सशस्त्र सेनाएँ

text: तुर्की सशस्त्र सेनाएँ (TAF; , ) तुर्की गणराज्य के सैन्य बल हैं। उनमें सेना, नौसेना और वायुसेना शामिल हैं। गेन्डरमेरी और कोस्ट गार्ड, जिनमें से दोनों कानून प्रवर्तन और सैन्य कार्य, आंतरिक सुरक्षा बलों के घटकों के रूप में कार्य करते हैं पीरटाइम, और आंतरिक मंत्रालय के अधीनस्थ हैं। युद्ध अधीनस्थ सेना और नौसेना के लिए हैं। तुर्की का राष्ट्रपति सेना का समग्र सिर है।


title: युग्म उत्पादन

text: युग्म उत्पादन (Pair production) आवेश रहित फोटॉन से अवपरमाणुक कण और उसका प्रतिकण निर्मित होने की प्रक्रिया है। इसके उदाहरणों में इलेक्ट्रॉन एवं पोजीट्रॉन, म्यूऑन एवं प्रति म्यूऑन अथवा प्रोटॉन एवं प्रति प्रोटॉन का निर्माण शामिल हैं। युग्म उत्पादन को मुख्य रूप से किसी नाभिक के निकट एक फोटॉन से इलेक्ट्रॉन-पोजीट्रॉन का निर्माण करने के लिए पहचाना जाता है। युग्म उत्पादन होने के लिए आपतित ऊर्जा का मान नवनिर्मित दोनों कणों के कुल विराम द्रव्यमान ऊर्जा से अधिक होना आवश्यक है और इस स्थिति में ऊर्जा और संवेग संरक्षण नियमों का पालन होना भी आवश्यक है।


title: लक्ष्मण सिंह

text: महारावल लक्ष्मण सिंह डूंगरपुर के महारावल हैं | वे राजस्थान विधान सभा के पूर्व अध्यक्ष हैं | वे भारतीय राष्ट्रीय कांग्रेस के राजनीतिज्ञ हैं |


title: जल इंजीनियरी

text: द्रविकी (Hydraulics / 'द्रवविज्ञान' या जल इंजीनियरी अथवा द्रव इंजीनियरी) के अंतर्गत तरल पदार्थों के प्रवाह के गुणधर्म का अध्ययन करती है। प्रौद्योगिकी में द्रविकी का उपयोग अन्य कार्यों के अलावा संकेत, बल या ऊर्जा के संचरण (ट्रांसमिशन) के लिये किया जाता है।


title: जल इंजीनियरी

text: द्रविकी में इंजीनियरी के उपतत्वों का विचार आ जाता है जिनके अंतर्गत जल, वायु तथा तैल और अन्य रासायनिक विलयनों का उपयोग प्राकृतिक दशा में या दबाव के अंदर होता है। इन द्रवों के प्राकृतिक गुणों का, जैसे घनत्व, श्यानता, प्रत्यास्थता और पृष्ठ तनाव आदि, के ऊपर इंजीनियरी के समस्त अभिकल्प निर्भर होते हैं, क्योंकि सारे द्रवों का आधारभूत व्यवहार एक सा ही होता है।


title: जल इंजीनियरी

text: जल इंजीनियरी के और भी बहुत से विशेष अंग हैं जिनका विवरण उन विशेष अंगों के अंतर्गत मिल सकता है। जल इंजीनियरी में मुख्यत: जल का स्थिर दबाव, उसकी गति तथा उसका प्रभाव, उसके द्वारा चालित यंत्र जल का मापन आदि विषयों का विचार आ जाता है।


title: जल इंजीनियरी

text: जल इंजीनियरी के संबंध में सर्वप्रथम जल के स्थायी दबाव का अध्ययन आवश्यक होता है। यह स्थायी दबाव का विषय द्रवस्थिति विज्ञान (Hydrostatics) कहलाता है। जब जल में किसी प्रकार की गति आ जाती है, तो समस्या जटिल हो जाती है। अन्यान्य द्रवों की भाँति जल की भी यह विशेषता होती है कि वह पृथ्वी के गुरुत्व के कारण स्वयं चालक हो जाता है और यह गुण स्थिति के अनुकूल घटता बढ़ता रहता है। इंजीनियर की विचारतुलना गणितज्ञ की विचारतुलना से इस संबंध में भिन्न हो जाती है। गणितज्ञ बहुत सी बातों का निदान काल्पनिक परिस्थितियों पर निर्भर रहकर करते हैं। इंजीनियरों के विचार में वास्तविक स्थितियों पर निर्भर रहकर करते हैं। इंजीनियरों के विचार में वास्तविक स्थितियों का जल संबंधी समस्याओं पर बड़ा प्रभाव पड़ता है। इन समस्याओं को सुलझानेमें बहुत से ऐसे आधारभूत तथ्यों की गणना की जाती है, जैसे ऊर्जा अविनाशिता, द्रव्यमान का संरक्षण, परिवलन का संरक्षण इत्यादि। जल इंजीनियरी का कोई भी प्रश्न हो, वह इनमें से दो आधारभूत तथ्यों पर अवश्य ही निर्भर होगा।


title: जल इंजीनियरी

text: स्विस इंजीनियर, डेनियल बर्नुली (Daniel Bernoulli) ने 18वीं शताब्दी में यह प्रतिपादित किया था कि गति मार्ग में किसी भी द्रव के कणों में ऊर्जा समान रहती है अथवा गति ऊर्जा (Kinetic energy) और स्थितिज ऊर्जा (Potential energy) का योग एक ही होता है।


title: जल इंजीनियरी

text: इस सिद्धान्त से बहुत सी समस्याओं का समाधान हो जाता है। उदाहरण के लिये एक पपं एक घनफुट पानी प्रति सेंकड निकालता है। उसके एक सिरे पर पानी का वेग 10 फुट प्रति सेकंड है और दूसरी ओर पानी का वेग 20 फुट प्रति सेकंड है, पहले सिरे पर वेग का दबाव 1.56 फुट है और दूसरे सिरे पर 6.24 फुट है। अत: पंप द्वारा पानी के ऊपर अतिरिक्त दबाव 50.68 फुट डाला गया। माप 46 फुट ही दिखाई पड़ती है, क्योंकि बाकी का दबाव वेग दबाव में परिवर्तित हो गया। बर्नुली के तथ्य से बहुत सी समस्याओं का समाधान हो जाता है।


title: जल इंजीनियरी

text: पानी के बहाव में और भी बहुत सी बातों का निदान करना पड़ता है, जैसे छोटे-बड़े निकासों से पानी का विरतण, निकास मार्ग के संकुचित होने से बहाव की स्थिति में घटाव-बढ़ाव, निकास मार्ग की बनावट तथा उसके आकार का जलनिस्सरण पर प्रभाव, निकसा मार्ग में छोटे बड़े भँवर पैदा हो जाना, इन सब बातों का लगाव नहरों के लिये, या जल-प्रसादन-केंद्रों में जलवितरण के लिये किए गए साधनों पर होता है। नहरों में इन बातों पर विचार करके ही बड़े बड़े कार्यों के अभिकल्प बनाए जाते हैं।


title: जल इंजीनियरी

text: वास्तव में जल इंजीनियरी में ऐसी बहुत सी बातों का समन्वय होता है जिनका गणित के द्वारा समाधान होना संभव नहीं। अत: बहुत सी समस्याओं का समाधान छोटे प्रतिरूप (model) अर्थात् छोटे आकार के नमूने बनाकर किया जाता है। इन नमूनों या मॉडलों में पानी प्रवेश कराकर और उसकी चाल को मापकर यह बात निर्धारित की जाती है कि विभिन्न अभिकल्पों से बनाए कार्यों पर पानी के व्यावहारिक बहाव से क्या प्रभाव पड़ेगा। इन प्रयोगों से यही अनुमान किया जा सकता है कि कितने पानी के दबाव से अथवा कितनी मात्रा में पानी के बहावसे, किसी विशेष अभिकल्प से बनाया गया कार्य स्थिरता से डिगने लगता है अथवा स्थिर हो जाता है। वैसे तो जल संबंधित कार्यों का निर्माण द्रव इंजीनियरी के मूल सिद्धांतों पर ही निर्भर होता हे, किंतु उन कार्यों की व्यावहारिक सुचारुता एवं संपन्नता और स्थिरता का ठीक अनुमान मॉडल के प्रयोग द्वारा किया जाता है। नाविक कार्य में जहाँ बड़े-बड़े जहाज बनाए जाते हैं, छोटे-छोटे मॉडलों द्वारा जहाजों की कार्यक्षमता एवं यातायात योग्यता का अनुमान किया जाता है।


title: जल इंजीनियरी

text: पानी के बहाव में घर्षण द्वारा बहुत से दबाव का क्षय (friction loss) होता है। इसी कारण बहुधा ऊँचे या दूरी पर स्थित स्थलों पर जलप्रदाय साधनों में पानी अनुकूल दबाव से नहीं निकल पाता। वैसे खुली नहरों में भी घर्षण द्वारा दबाव का क्षय होता है। जल इंजीनियरी द्वारा इस प्रकार बहुत से साधन प्रस्तुत किए जाते हैं कि दबाव का क्षय कम से कम हो। इसलिये पानी के मार्गो को पक्का या चिकना करने के साधन उपयोग में लाए जाते हैं। नालिकाओं में जहाँ जोड़ या मोड़ आते हैं अथवा नालिका जहाँ बड़ी से छोटी होती है वहाँ दबाव का क्षय होता है। दबाव के इस क्षय का अनुमान बर्नुली के समीकरण द्वारा किया जा सकता है।


title: जल इंजीनियरी

text: बड़े-बड़े तालाबों या जलाशयों में अथवा विशेष कार्यों की पूर्ति में भूगर्भ में सर्पण द्वारा पानी का क्षय होता है। इसके लिये भी जल इंजीनियरी के सिद्धांतों द्वारा ऐसे साधन जुटाए जाते हैं जिनसे या तो सर्पण बिल्कुल बंद हो जाय अथवा संर्पण द्वारा पानी इतने ही वेग से बहे, जिससे भूमि के कण हटने न पाएँ। यदि भूमि के कण हटने लगते हैं तो परिणाम यह होता है कि अभिकल्प पर आधारित कार्य के अंदर पोल होती रहती है और कार्य की स्थिरता जोखिम में पड़ जाती है।


title: जल इंजीनियरी

text: इस संबंध में बहुत सा कार्य भिन्न-भिन्न देशों में हो चुका है। बिलाई द्वारा निर्धारित "सर्पण" सिद्धांत (Creep theory) पर आधारित बहुत से काम बनाए गए हैं। इस सिद्धांत का मूल यह था कि यदि संर्पण का मार्ग लंबा कर दिया जाय तो उससे निकास का वेग कम हो जायगा। इसके बाद भारतीय इंजीनियर खोसला ने एक और तथ्य घोषित किया, जिसके आधार पर बहुत से काम बनाए गए।


title: जल इंजीनियरी

text: जल इंजीनियरी का महत्वपूर्ण क्षेत्र बड़े-बड़े बाँध तथा नदियों में रोक या बाराज (barrage) बनाने का है। जहाँ पानी संचित करने के लिये बांध बनते हैं, वहाँ बांधों की स्थिरता जाँचने के लिये बड़ी खोज करनी पड़ती है। साधारणत: जितना ऊँचा बाँध हो उसकी एक तिहाई तल की चौड़ाई होनी चाहिए। इसके निमित्त जा गणित-रेखा-निदान किया जाता है उसका प्रदर्शन चित्र 3. में अंकित है। यह साधारण भू-आकर्षण पर स्थित कंक्रीट (concrete) बांध का अभिकल्प है। इन अभिकल्पों में पानी के भार के अतिरिक्त लहरों का प्रभाव, भूकंप का प्रभाव, हवा का प्रभाव तथा अन्य बहुत सी बातें भी सोचनी पड़ती हैं। फिर, आजकल व्यय में बचत को ध्यान में रखते हुए ये बाँध भी विविध प्रकार से बनने लगे हैं और बाँध का निर्माण जल इंजीनियरी की विशेष शाखा बन गई है।


title: जल इंजीनियरी

text: जब जल बहुत अधिक दबाव में निकलता है तब उसी कटान की क्षमता बहुत बढ़ जाती है। बड़ी बड़ी चट्टानें उसके कारण कट जाती हैं। अत: बड़े बड़े बाँधों पर अतिरिक्त जल की निकासी की समस्या बड़ी विकट होती है। उसके निकास स्थल को विशेष रूप से पक्का बनाया जाता है। कहीं कहीं तो जल में निर्मित शक्ति को व्यय करने के लिये गोलाकार तसले की सी शक्ल बनानी होती है। इस प्रकार नीचे गिरकर जल कुछ ऊपर उठता है और उसमें निहित शक्ति का ह्रास हो जाता है; इसके उपरांत उस जल की कटानक्षमता कम हो जाती है। अन्य बहुत से साधन जल में निर्मित शक्ति को व्यय करने के लिये उपयोग में लाए जाते हैं।


title: जल इंजीनियरी

text: जल इंजीनियरी की एक विशेष युक्ति साधारण पनचक्की से सबंधित है। यही युक्ति प्रगति पाकर पनबिजली के उत्पादन में लगती है। इसके द्वारा जल के दबाव से पनबिजली के जनित्र (generator) को घुमाया जाता है। इसके चालित होने से बिजली बनने लगती है। उसके दो प्रतिरूप हैं। एक तो वह जहाँ टरबाइन के घूमनेवाले पंखे ऐसे होते जो सर्वथा पानी के दबाव के अंदर ही घूमते हैं। इनको प्रतिक्रिया टरबाइन कहा जाता है। जहाँ पानी की मात्रा अधिक होती है वहां इनका प्रयोग विशेषकर होता है। दूसरे प्रकार के टरबाइन आवेग टरबाइन (Impulse turbine), यानी चोट खाकर चलनेवाले टरबाइन होते हैं। इनमें पानी की धार से लगकर टरबाइन का पहिया घूमता है और वह जनित्र को घुमाता है जिससे बिजली उत्पन्न होती है।


title: जल इंजीनियरी

text: इंजीनियरी के क्षेत्र में जल इंजीनियरी का स्थान महत्वपूर्ण है। उद्योग के क्षेत्र में जल का बड़ा उपयोग होता है। भारी से भारी दबाव उत्पन्न करने के लिये जलप्रेरित प्रेस काम में लाए जाते हैं। इन्हें द्रवचालित प्रेस (Hydraulic press) कहते हैं। इन प्रेसों का विस्तार बड़े से बड़ा हो सकता है। जल की भाप बनाकर उससे बड़े-बड़े इंजन चलाए जाते हैं। रेलगाड़ी का इंजन जल की भाप से ही चलता है। यद्यपि यह जल इंजीनियरी का पूर्ण क्षेत्र नहीं है, तथापि भाप और जल लगभग एक ही सिद्धांत पर नियंत्रित होते हैं क्योंकि दोनों ही तरल अवस्था में रहते हैं। जल या भाप में जितना अधिक दबाव होता है उसी मात्रा में उनमें शक्ति संचित होती है। चाहे दबाव प्राकृतिक ऊँची स्थिति के कारण हो अथवा कृत्रिम साधनों द्वारा उत्पन्न किया गया हो।


title: जल इंजीनियरी

text: जल के दबाव के कारण ही कहीं-कहीं जल के जेटों द्वारा बहुत से काम किए जाते हैं। बहुत से नगरों में सफाई आदि के लिये पानी के जेटों का प्रयोग किया जाता है। इस प्रकार के दबाव से खेती-बारी में भी बौछार (sprinkler) द्वारा पानी का वितरण किया जाता है और एक प्रकार की वर्षा की जाती है। वैज्ञानिक रूप से अत्यधिक दबाव पैदा करके पानी की धार में इतनी शक्ति पैदा कर दी जाती है कि वह बड़ी बड़ी चीजों को काट भी सकती है। यथेष्ट दबाव द्वारा यह धार स्टील की परतों तक को भी काटने की क्षमता रखती है। उसके लिये लगभग 10,000 पाउंड प्रति वर्ग इंच का दबाव आवश्यक होता है।


title: विवेक दहिया

text: विवेक दहिया एक भारतीय टेलीविजन अभिनेता हैं। उन्हें ये है मोहब्बतें में इंस्पेक्टर अभिषेक सिंह, कवच - काली शक्तियों से में राजबीर बुंदेला और क़यामत की रात में राजवर्धन सूर्यवंशी की भूमिका निभाने के लिए जाना जाता है।वह 2017 में रियलिटी सीरीज़ नच बलिए 8 के विजेता के रूप में उभरे।


title: विवेक दहिया

text: दहिया का जन्म 8 नवंबर 1984 को चंडीगढ़ में एक जाट परिवार में हुआ।उन्होंने अपनी मास्टर डिग्री M.Sc. डी मोंटफोर्ट विश्वविद्यालय, इंग्लैंड से अंतर्राष्ट्रीय व्यापार प्रबंधन में की।


title: रामाज्ञा प्रश्न

text: रामाज्ञा प्रश्न तुलसीदास की रचना है जो शुभ-अशुभ विचार के लिए रची गयी है। यह विचार उन्होंने राम-कथा की सहायता से प्रस्तुत किया है। यह रचना दोहा शैली में रचित है। सात-सात सप्तकों के सात सर्गों के लिए पुस्तक खोलने पर जो दोहा मिलता है उसके पहले राम-कथा का कोई एक प्रसंग आता है और बाद में शुभ-अशुभ फल चर्चा आती है।


title: मित्र

text: नवें आदित्य हैं मित्र- विश्व के कल्याण हेतु तपस्या करने वाले, साधुओं का कल्याण करने की क्षमता रखने वाले हैं मित्र देवता हैं। ये 12 आदित्य सृष्टि के विकास क्रम में महत्वपूर्ण भूमिका निभाते हैं।


title: रामाज्ञा प्रश्न

text: तुलसीदास जी की यह रचना अवधी भाषा मे लिखित एक मुक्तक काव्य है। मूलतः यह एक ज्योतिष ग्रन्थ है जिसको तुलसीदास जी ने अपने मित्र गंगाराम ज्योतिष के आग्रह पर लिखा था।


title: गणेशी लाल

text: प्रोफेसर गणेशी लाल ओडिशा के राज्यपाल है। उन्हें 25 मई, 2018 को राष्ट्रपति रामनाथ कोविंद ने ओडिशा का नया राज्यपाल नियुक्त किया। इस पद पर उन्होने इस पद पर वह एस.सी. जामिर का स्थान लिया है।


title: रामेश्वर सिंह (महाराजा)

text: महाराजा सर रमेश्वर सिंह ठाकुर (१६ जनवरी १८६० - ०३ जुलाई १९२९) दरभंगा के सन १८९८ से जीवनपर्यन्त महाराजा थे। अपने बड़े भ्राता के मृत्यु के उपरान्त वे महाराजा बने। वे १९७८ में भारतीय सिविल सेवा में भर्ती हुए थे और क्रमशः दरभंगा, छपरा तथा भागलपुर में सहायक मजिस्ट्रेट रहे। लेफ्टिनेन्ट गवर्नर की कार्यकारी परिषद में नियुक्त होने वाले वे पहले भारतीय थे।


title: रामेश्वर सिंह (महाराजा)

text: वह 1899 में भारत के गवर्नर जनरल की भारत परिषद के सदस्य थे और 21 सितंबर 1904 को एक गैर-सरकारी सदस्य नियुक्त किये गए थें जो बंबई प्रांत के गोपाल कृष्ण गोखले के साथ बंगाल प्रांतों का प्रतिनिधित्व कर रहे थें।


title: रामेश्वर सिंह (महाराजा)

text: वह बिहार लैंडहोल्डर एसोसिएशन के अध्यक्ष, ऑल इंडिया लैंडहोल्डर एसोसिएशन के अध्यक्ष, भारत धर्म महामंडल के अध्यक्ष, राज्य परिषद के सदस्य, कलकत्ता में विक्टोरिया मेमोरियल के ट्रस्टी, हिंदू विश्वविद्यालय सोसायटी के अध्यक्ष, एम.ई.सी. बिहार और उड़ीसा के सदस्य और भारतीय पुलिस आयोग के सदस्य (1902–03) थें। उन्हें 1900 में कैसर-ए-हिंद पदक से सम्मानित किया गया था। वह भारत पुलिस आयोग के एकमात्र सदस्य थें, जिन्होंने पुलिस सेवा के लिए आवश्यकताओं पर एक रिपोर्ट के साथ असंतोष किया, और सुझाव दिया कि भारतीय पुलिस सेवा में भर्ती एक ही परीक्षा के माध्यम से होनी चाहिए। केवल भारत और ब्रिटेन में एक साथ आयोजित किया जाएगा। उन्होंने यह भी सुझाव दिया कि भर्ती रंग या राष्ट्रीयता पर आधारित नहीं होनी चाहिए। इस सुझाव को भारत पुलिस आयोग ने अस्वीकार कर दिया। महाराजा रमेश्वर सिंह एक तांत्रिक थें और उन्हें बौद्ध सिद्ध के रूप में जाना जाता था। वह अपने लोगों द्वारा एक राजर्षि माने जाते थें।


title: रामेश्वर सिंह (महाराजा)

text: उन्हें 26 जून 1902 को नाइट कमांडर ऑफ द ऑर्डर ऑफ द इंडियन एंपायर (KCIE) के नाम से जाना गया, 1915 की बर्थडे ऑनर्स लिस्ट में एक नाइट ग्रैंड कमांडर (GCIE) में पदोन्नत किया गया और उन्हें नाइट ऑफ द ऑर्डर ऑफ द ब्रिटिश एम्पायर का नाइट कमांडर नियुक्त किया गया, 1918 बर्थडे ऑनर्स लिस्ट में सिविल डिवीजन (KBE) में।


title: राष्ट्रीय सिख संगत

text: राष्ट्रीय सिख संगत एक सामाजिक-सांस्कृतिक संस्था है जो गुरू ग्रन्थ साहब के सन्देशों को पूरे भारतीय उपमहाद्वीप में प्रसारित करने के लक्ष्य के साथ काम कर रही है। संगत का मानना है कि गुरू ग्रन्थ साहब केवल सिखों का ही नहीं वरन सम्पूर्ण भारतीय उपमहाद्वीप का पवित्र धर्मग्रन्थ है।